Penyerang Sempat Buat ‘Live’ Aksi Tembak Mati Kaum Kulit Hitam Di Pasar Raya AS

Seorang remaja yang membunuh 10 orang dalam satu tembakan bermotifkan perkauman di Buffalo, New York, Amerika Syarikat, dan yang disiarkan secara langsung menerusi kamera kini telah pun ditahan oleh pihak berkuasa.

Payton Gendron yang berusia 18 tahun telah ditahan dan diberi penilaian kesihatan mental selepas membuat ugutan di sekolah menengahnya pada 2021.

Dilaporkan oleh Reuters pada Ahad, Gendron menyerang sebuah pasar raya di Buffalo pada Sabtu lalu yang disifatkan pihak berkuasa sebagai tindakan ekstremisme bermotifkan perkauman.

Pesuruhjaya Polis Buffalo Joseph Gramaglia berkata kepada pemberita bahawa apa yang terjadi adalah jenayah bermotifkan kebencuian terhadap perkauman.

Dalam pada itu, Jurucakap perkhidmatan penstriman Twitch mengesahkan kepada AFP bahawa penyerang menggunakan platformnya untuk menyiarkan secara langsung serangan itu.

A Mass shooting was just LIVE-STREAMED on twitch.

i have no words… pic.twitter.com/56wGnY6ITX

“Kami menyiasat dan mengesahkan sudah mengeluarkan rakaman kurang daripada dua minit selepas keganasan bermula,” kata jurucakap itu sambil menambah Twitch mengambil semua tindakan yang sewajarnya termasuk memantau mana-mana akaun yang menyiarkan semula kandungan tersebut.

Gendron menyerah diri kepada polis selepas menembak 13 orang, 11 daripadanya berkulit hitam. Dia didakwa dengan pembunuhan peringkat pertama, yang membawa hukuman maksimum penjara seumur hidup tanpa parol.

Pihak berkuasa berkata bahawa Gendron telah melakukan “tinjauan” di kawasan terbabit sebelum melakukan serangan di sana.

Pada petang Sabtu, dia memandu ke Tops Friendly Market, di mana dia memulakan serangan yang dia siarkan secara langsung di platform media sosial Twitch, perkhidmatan video Amazon.com.

11 of the victims are Black & 2 are white. The shooting was in a Black neighborhood & the shooter is Payton Gendron. Make no mistake, the GOP is emboldening violent bigots like him. #Buffalo #shooting pic.twitter.com/JrRzoljdmL

— Dr.Aditi🌻 (@aditinfinite) May 14, 2022

Beliau kelihatan berpakaian taktikal, Gendron melepaskan tembakan dengan senapang separa automatik yang dibelinya secara sah, tetapi kemudian diubah suai secara haram.

Pihak berkuasa menemui dua lagi senjata api di dalam keretanya. Gramaglia memberitahu pemberita bahawa Gendron telah muncul dalam radar penguatkuasaan undang-undang tempatan pada Jun 2021, apabila polis menahannya selepas dia membuat ugutan di sekolah menengahnya.

Gendron diberi penilaian kesihatan mental pada masa itu, tetapi dibebaskan selepas ditahan selama setu hari.

Gabenor New York, Kathy Hochul memberitahu ABC News bahawa pasukan penyiasat akan memberi tumpuan untuk menghentikan pandangan perkauman dan ganas yang telah dipromosikan oleh remaja terbabit.

Payton Gendron: murders 10—calmly arrested

Nikolas Cruz: murders 17—calmly arrested

Patrick Crusius: murders 23—calmly arrested

Tamir Rice, Aiyana Jones, Breonna Taylor, George Floyd, Eric Garner—all unarmed & innocent—killed immediately pic.twitter.com/rSvlXdGnUb

— Qasim Rashid, Esq. (@QasimRashid) May 15, 2022

Manifesto 180 muka surat yang beredar dalam talian, dipercayai ditulis oleh Gendron, menggariskan ‘The Great Replacement Theory’, teori konspirasi yang mempromosikan kebencian dan pandangan bahawa orang kulit putih kini telah digantikan oleh minoriti di AS dan negara lain.

Antara kes yang pernah dikaitkan dengan teori ini adalah penembak di masjid Christchurch, New Zealand pada tahun 2019, di mana penyerang memberi amaran mengenai serangan yang membunuh 51 orang adalah untuk menyelamatkan kaumnya.

Muat naik video mengganas secara ‘live’, suspek utama tembakan rambang di Thailand masih bebas. Rujuk pautan di bawah untuk membaca.

Muat Naik Video Mengganas Secara ‘Live’, Suspek Utama Tembakan Rambang Di Thailand Masih Bebas

Serangan Tembakan Rambang Di Rusia Buat Orang Awam Panik Lompat Dari Tingkap

Pertelingkahan Peribadi Cetus Kes Tembakan Rambang Di Ibu Pejabat Youtube


Penyewa Biarkan Najis Kucing Bertimbun Dalam Beg Plastik, Pemilik Terkejut Lihat Keadaan Rumah Sewanya

Sebagai pemilik rumah sewa, pastinya anda berharap penyewa rumah anda akan menjaga rumah yang disewa mereka dengan baik dan sentiasa bersih.

Terbaharu, seorang pengguna TikTok @bayubeautyhouse telah berkongsi sebuah video memaparkan keadaan rumah sewa yang kotor dipenuhi dengan najis kucing dibungkus dalam beg plastik.

#bersyukur Kadangkala kita diberi rumah tapi kita tidak hargai,apatah lagi bila kita dapat duduk rumah secara percuma.Sedangkan orang dekat luar sana masih ramai yang takde rumah.Bila dah diberi tempat tinggal jagalah baik-baik,bukan macam ni.Kalau dihalau kamu akan berkata tidak berhati perut.Itulah hakikatnya sifat sesetengah manusia..Beryukurlah masih diberi tempat tinggal bukan merempat ditepi jalan.Saya berharap sesiapa pun yang related to person yang tinggal dalam rumah ni,boleh ambik axtion and don’t blame me.Why he sick?why no room to sleep?why sleep in the car?Saya hanya bagi tumpangan rumah anugerah Allah.tapi bukan untuk menjaganya sekali Saya ada anak2 untuk dijaga berbabding orang luar yang tak kisah tentang saya..Sedangkan kalau diikutkan lebih baik saya bg sewa sekurangnya saya dapat tampung keperluan aekolah anak2 saya.

Menerusi video tersebut, wanita yang merupakan pemilik rumah berkenaan telah memberikan seorang individu untuk menyewa di situ tanpa mengenakan sebarang bayaran memandangkan mereka mempunyai tali persaudaraan.

“Dia dah tinggal situ hampir lima tahun. Sebelum ni okay, rumah bersih je.” kata wanita tersebut.

Difahamkan, individu yang menyewa rumahnya itu dikatakan menghidapi minor strok selama tiga bulan dan disahkan menghidap penyakit saraf.

Oleh itu, individu tersebut tidak larat untuk membuang najis kucing terbabit dan individu itu juga sudah berjanji untuk membersihkan rumah tersebut.


Penyiasat Australia Bersama SPRM Berjaya Tumpaskan Antara Sindiket ‘Scammer’ Terbesar Dunia

Salah satu sindiket penipuan terbesar di dunia yang menipu lebih daripada AUD1 bilion (~RM3.1 bilion) daripada pelabur telah berjaya ditumpaskan oleh penyiasat Australia dengan kerjasama agensi kerajaan Malaysia.

Memetik 9News, penyiasat jenayah siber yang berpangkalan di New South Wales dan pengerusi IFW global Ken Gamble melancarkan siasatan di seluruh dunia untuk membongkar penipuan boiler room yang menggunakan taktik jualan melalui pusat panggilan. Ia kemudian memujuk untuk membeli saham palsu dalam syarikat.

Gamble memberitahu Ben Fordham bahawa siasatan mengambil masa lebih tiga tahun untuk mengenal pasti sindiket yang melibatkan 80 tangkapan, termasuk ketua operasi.

“Ia sangat lega untuk menangkap mereka, walaupun banyak kerja perlu dilakukan. Kami memulakan siasatan ini pada 2020 selepas mendapat maklumat mengenai kumpulan itu,” katanya kepada stesen radio Nine.

Sindiket itu dipercayai menyasarkan pelabur yang tidak mengesyaki apa-apa di seluruh dunia, termasuk warga Australia yang ditipu sebanyak AUD1 bilion (~RM3.1 bilion).

Menurut Gamble, pada permulaan siasatannya, mereka mendapati bahawa banyak wang yang ditipu daripada mangsa telah dipindahkan ke dalam akaun bank di Hong Kong dan China.

Selepas mengesan dana tersebut, penyiasat mendapati wang itu kemudiannya dipindahkan ke Thailand dan Singapura. Dari Thailand, dana itu dikeluarkan dan diangkut secara fizikal merentasi sempadan ke Malaysia.

“Kami tahu sindiket mereka untuk masa yang lama tetapi kami tidak dapat menentukan di mana pejabat mereka. Itulah yang menyebabkan kerja yang banyak diperlukan,” katanya lagi.

Gamble berkata, mengesan penjenayah memerlukan pendekatan siasatan cara lama yang berkesan.

Beliau juga diberi amaran agar tidak meneruskan siasatan kerana ia mungkin akan membahayakan nyawanya. Namun hasil siasatan dan kerja keras selama tiga tahun, pasukannya mendapat kejayaan yang dinantikan.

Lanjutan daripada itu, beliau telah terbang ke Malaysia dan bertemu dengan Suruhanjaya Pencegahan Rasuah (SPRM) negara yang akhirnya berhasil membawa kepada penahanan individu terbabit.

Gamble juga berharap agar rakyat Australia yang ditipu boleh mendapatkan kembali sebahagian daripada wang mereka.

“Lebih daripada AUD 4.3 juta (~RM12.9 juta) telah dirampas semasa operasi itu dan 54 akaun bank telah dibekukan supaya dana dapat diperolehi semula,” katanya lagi.

Siasatan lanjut berkenaan kes juga masih dalam siasatan pasukannya. Sebelum ini juga, pihak SPRM berjaya memberkas warga UK yang melakukan aktiviti penipuan dalam talian menerusi Op Tropicana.


Penyokong Bangladesh Minat Pasukan Selangor, Fasih Berbahasa Melayu Tarik Perhatian Netizen

Semalam Malaysia berjaya melayakkan diri ke Piala Asia 2023 secara merit selepas menumpaskan Bangladesh di Stadium Nasional Bukit Jalil di hadapan lebih 50,000 penonton yang hadir.

Bagaimanapun, apa yang menarik mengenai pertembungan kedua negara ini semalam adalah para penyokong lawan yang rata-ratanya adalah pekerja asing yang bekerja di beberapa sektor perkhidmatan di negara ini.

Dalam satu ciapan Harimau Malaya, laman berita yang sering memaparkan laporan terkini bola sepak di Malaysia, tular satu video temuramah di antara Harimau Malaya dan seorang penyokong Bangladesh.

"Kalau tak ada game Bangladesh, saya support Malaysia"

"Saya selalu datang stadium support Selangor!"

Temubual bersama fans Bangladesh di perkarangan stadium sebelum bermula perlawanan antara Bangladesh dan Turkmenistan#harimaumalaya#demimalaysia pic.twitter.com/jvjSPGOH4U

— Harimau Malaya (@harimaumalaya7) June 11, 2022

Video yang kini sudah ditonton lebih daripada 20,000 kali itu menunjukkan seorang penyokong Bangladesh yang dipercayai bekerja di Malaysia dan fasih berbahasa Melayu.

Ketika ditanya adakah dia sering menonton bola sepak, tanpa segan silu beliau mengaku sering ke stadium bagi menyokong pasukan Selangor.

Pengakuan beliau itu diterima dengan sorakan dari wartawan yang menemuramah beliau sambil dilabel sebagai ‘penyokong naturalisasi Selangor’.

Video yang kini diciap lebih 300 kali itu berjaya menarik perhatian penonton. Rata-rata yang memberi komen kagum dengan kemahiran berbahasa Melayu beliau.

Mcm ni yg bagus, dia cool je walaupun tau dlm kumpulan ni team Bangladesh berada pd ranking FIFA paling bawah tetap nak team melawan dgn yakin. Jwpn pun smooth & confident. Dia pun relaks jln kat stadium xde kena serang kena pukul.

— Aziz Mohamad (@mulia__aziz) June 14, 2022

Bangladesh pun fasih cakap melayu ni rakyat malaysia sendiri tak faham & tak fasih cakap melayu https://t.co/ko9skSnFcb

— putweeeee🤪🇲🇾🇵🇸 (@puteriaqiliah) June 15, 2022

Fasih weh hahahaha yang mewawancara pun nice ada energy n mesra je https://t.co/CPLKj31yl6

— chew② #DREAMSQUAD (@chewlsy) June 15, 2022

Untuk rekod, kemenangan dengan Bangladesh semalam meletakkan Malaysia sebaris dengan kuasa bola sepak Asia yang lain apabila melayakkan diri ke kejohanan Piala Asia.

Ia juga menamatkan kemarau lebih 40 tahun gagal layak secara merit ke Piala Asia selepas menumpaskan Bangladesh dengan keputusan empat gol berbalas satu.

Kemenangan itu menyaksikan Malaysia mengumpul enam mata sekali gus muncul antara lima naib juara terbaik yang layak ke kejohanan pada tahun hadapan.

Baca kisah seorang warganegara Bangladesh yang hidup di Malaysia selama 10 tahun. Rujuk pautan di bawah untuk membaca.

Baca Kisah Seorang Warganegara Bangladesh Yang Hidup Di Malaysia Selama 10 Tahun.

2 Bulan Di Bangladesh, 5 Sebab Kenapa Negara Ini Indah Dan Dekat Di Hati Saya

Ribuan Pekerja Bangladesh Tunjuk Perasaan Di Dhaka, Desak Mahu Pulang Ke Malaysia


Ini Yang Terjadi Apabila Kesetiaan Penyokong Bola Sepak Jerman Diuji Dengan Wang

Seringkali di era bola sepak moden ini, para pemain kerap dikaitkan momokan mata duitan apabila beralih kepada kelab yang menawarkan gaji yang lebih tinggi. Namun bagaimana jika perkara yang sama berlaku kepada penyokong bola sepak yang setia menyokong pasukan mereka?

Tonton ujian kesetiaan yang dilakukan oleh Liga Jerman bagi mengenalpasti adakah wang mampu membuatkan mereka beralih kepada pasukan musuh. Tahniah diucapkan buat channel YouTube Bundesliga kerana berjaya menghasilkan video yang awesome ini. Kami teruja sekiranya ujian yang sama dilakukan pada penyokong di negara kita.


Penyokong Jepun Pamer Kepada Dunia Sikap Pembersih Mereka

Jika anda pergi negara Jepun mesti anda tidak pernah nampak satu butiran sampah berada di jalanan dan tepi semak samun. Ini kerana mereka suka menjaga kebersihan dan sifat ini juga mereka telah dibawa ke perlawanan bola sepak piala dunia FIFA di Rusia.

Japanese fans are the best! 😁🇯🇵 #COLJPN #WorldCup pic.twitter.com/8ygiLYYWDL

Walaupun pasukan Jepun telah menang menentang Colombia pada perlawanan pertama mereka di Piala Dunia FIFA 2018, peminat pasukan negara tersebut telah menunjukkan amalan terpuji dengan mengutip sampah yang ada di tempat duduk mereka selepas perlawanan berakhir.

コロンビアサポーターが素晴らしいかった。何人もからコングラチュレーション言われた。僕らの青袋取って、ゴミも一緒に拾ってくれた。

逆の結果で、僕らはできるだろうか？サッカーの奥は深いね pic.twitter.com/4gE7HOb6Up

— ちょんまげ隊長ツンさん@トモロシ (@tsunsan) June 19, 2018

Dengan membawa plastik sampah sendiri mereka terus mengutip sampah mereka sendiri selepas selesai perlawanan itu. Yang paling menarik sekali penyokong pasukan Colombia juga turut bersama menyertai mengutip sampah ini.

Selain penyokong Jepun dan penyokong Colombia, penyokong Senegal turut tidak ketinggalan menunjukkan tauladan yang baik apabila mereka mengutip sampah selepas perlawanan antara Poland menentang Senegal.

#SEN fans cleaning their section before leaving the stadium after an historic victory.

How can one not love them? pic.twitter.com/93yf823YTU

— Lucas R. 🇦🇷 (@lucasammr) June 19, 2018

Bagi kami walaupun ia nampak kecil, penyokong Jepun telah menunjukkan akhlak baik dan patut dicontohi oleh semua peminat bola sepak di seluruh dunia. Rakyat di Malaysia, bila lagi?


Penyokong Kelab J.League Derma Jersi Pasukan Kepada Kanak-Kanak Negara Kurang Membangun

Japan Professional Football League atau lebih dikenali dengan J.League sudah berjaya melahirkan ramai pemain-pemain bola sepak terkemuka dunia sejak penubuhan pada 1994.

Mereka berjaya membangunkan pelan pembangunan yang berkesan untuk diaplikasikan oleh generasi seterusnya bagi mengekalkan legasi bola sepak Jepun yang berkualiti tinggi.

Namun, pihak J.League tidak hanya terhenti setakat itu sahaja. Mereka juga banyak mengadakan aktiviti-aktiviti diluar padang yang memberikan fokus kepada sumbangan semula kepada masyarakat tempatan mahupun antarabangsa.

Mulai tahun 2011, J.League memperkenalkan satu program yang baru untuk memberikan inspirasi kepada kanak-kanak dinegara-negara kurang membangun menggunakan platform bola sepak.

Bermula dengan Kemboja, J.League telah menceritakan tujuan program ini dijalankan kepada semua peminat bola sepak Jepun dan meminta mereka ‘mendermakan’ jersi pasukan kesayangan masing-masing demi mencetuskan inspirasi untuk orang lain.

Sejumlah 451 helai jersi kelab J.League telah berjaya dikumpul dan diedarkan kepada kanak-kanak di Kemboja pada 2011.

Selepas mendapat sambutan yang cukup baik, mereka meneruskan lagi proram itu pada 2012 di Timor Leste dan 1,189 helai jersi telah diterima oleh J.League dari penyokong-penyokong seluruh Jepun!

Semua jersi itu diberikan kepada kanak-kanak di Timor Leste.

Tahun-tahun berikutnya mereka secara konsisten menerima sumbangan dari penyokong bola sepak untuk meneruskan usaha yang mampu untuk menginspirasikan kanak-kanak dinegara lain

Perkara seperti ini secara tidak langsung mempromosikan J.League kepada semua kanak-kanak dan rakyat negara yang terlibat dalam program ini. Saksikan video untuk lebih jelas mengenai misi ini.


adidas Hasilkan Semula Model Falcon Untuk Peminat Kasut ‘Chunky’

Nampaknya trend kasut chunky kini menjadi kegilaan semula kepada peminat-peminat sneakerhead. Pada awal minggu adidas umumkan mengeluarkan rekaan kasut Yung-1 yang merupakan olahan dari rekaan kasut Falcon Dorf. Untuk kali ini adidas bakal mengeluarkan semula model Falcon.

adidas masih menawarkan reka dan koleksi Raf Simons yang lepas dengan warna ‘core black/light granite’ untuk versi Falcon ini. Gabungan warna-warni seperti warna hitam,kelabu,pink, biru dan putih telah membuatkan kasut ini nampak menarik untuk sesiapa yang melihatnya.

adidas Falcon terbaru ‘Core Black/Light Granite bakal menemui peminat pada 2 Jun ini dengan harga $117 (RM 466+-). Malangnya buat masa ini, model ini hanya akan keluar untuk saiz wanita sahaja.


Penyokong Najib Mahu Bossku Diampun Atau Hadapi Himpunan Lebih Besar

Baru dua hari Datuk Seri Najib menjalankan hukuman penjara selepas Mahkamah Persekutuan mendapati bahawa bekas perdana menteri keenam itu menyeleweng dana RM42 juta milik SRC International Sdn Bhd, sudah pelbagai cerita yang kita dengar. Daripada ‘gosip’ layanan istimewa yang diberikan dan kini ditambah pula satu ‘ugutan’ yang dibuat oleh seorang wakil penyokong Najib.

Semalam, laporan berita Says menyebut bahawa hampir 300 orang penyokong Ahli Parlimen Pekan telah berkumpul di hadapan Istana Negara untuk menyerahkan memorandum pengampunan daripada Yang di-Pertuan Agong Al-Sultan Abdullah Ri’ayatuddin Al-Mustafa Billah Shah hanya selepas sehari bekas Perdana Menteri itu menjalani hukuman penjara 12 tahun, selepas gagal dalam rayuan terakhirnya di depan lima panel hakim Mahkamah Persekutuan.

Bagi para penyokong Najib, mereka melihat anak sulung Tun Abdul Razak ini tidak mendapat keadilan sepanjang kes beliau dibicarakan di mahkamah. Tambah mereka lagi, ketidakadilan ini dapat dilihat apabila permohonan Najib untuk memasukkan bukti tambahan tidak dilayan dan ditambah pula keengganan mahkamah untuk menangguhkan rayuan akhir kes berkenaan bagi memberi lebih masa kepada peguam Najib untuk mempertahankan beliau.

Bagaimanapun, apa yang menarik perhatian orang ramai adalah mesej ‘ugutan’ yang dibuat oleh wakil kumpulan penyokong Najib, Syed Mohammad Imran Syed Abdul Aziz yang mahu Najib diberikan pengampunan atau akan ada himpunan yang lebih besar. Selain Yang di-Pertuan Agong, Imran turut turut memohon kepada Perdana Menteri Datuk Seri Ismail Sabri Yaakob untuk mendesak agar Najib diberikan pengampunan diraja.

“Jangan sentuh sorang pun ahli kami. Kami akan bersurai secara baik, tapi kami mohon jika minggu ini tidak berlaku apa-apa pengampunan terhadap Datuk Seri Najib, minggu depan kami akan datang dengan lebih besar lagi. Saya mohon Yang Amat Berhormat Perdana Menteri campur tangan dan pemimpin negara, pemimpin UMNO tarik sokongan terhadap kerajaan sekarang. Kerajaan campuran sekarang memang betul-betul tak guna,” katanya seperti yang dilaporkan oleh The Reporter.

Can he threaten like this ? Giving out datelines ? pic.twitter.com/kc3Hi27oJ9

— Dr. Rais Hussin (@raishussin) August 24, 2022

Beliau yang mengaku sebagai ahli UMNO turut mempersoalkan tindakan segelintir pemimpin parti yang tidak turun ke Istana bagi menunjukkan solidariti terhadap Najib yang juga bekas Presiden UMNO yang tumbang pada pilihanraya umum yang berlangsung pada 2018. Bagi beliau, jika setiap ketua bahagian membawa 100 orang, kemungkinan satu himpunan besar dapat diadakan di hadapan Istana Negara.

“Ada tak satu pemimpin Umno yang hadir? Tak ada satu pun pemimpin Umno hadir hari ini. Daripada 191 ketua bahagian, jika setiap ketua bawa 100 orang hari ini, ada 19,000 rakyat di sini. Satu bahagian pun tak gerak. Apa nak jadi dengan Umno? Jika, hari ini presiden Umno tak berkeras, PM tak buat sesuatu, saya selaku ahli Umno isytihar untuk keluar Umno sekarang,” katanya.

Selain itu, sebuah video yang menunjukkan Imran mengeluarkan kenyataan mendesak agar Najib diampunkan juga tular di media sosial Twitter selepas dimuat naik oleh Dr. Rais Hussin. Video itu telah mendapat reaksi bekas Ketua Polis Negara, Musa Hassan yang berkata bahawa terdapat prosedur yang perlu diikuti sebelum seseorang itu mendapat pengampunan diraja, “Bukan boleh sesuka hati mengikut kehendak orang ramai,” katanya.

Perlu dibawa ke Lembaga Pengampunan dahulu untuk dibincang selepas menjalani hukuman dalam tempoh tertentu dan diatas laporan yang dibuat oleh Penjara Malaysia. Bukan boleh sesuka hati mengikut kehendak orang ramai.

— Musa Hassan (@TSMusaHassan) August 25, 2022

@PDRMsia
Unsur ugutan jelas terlihat terhadap YDPA.

— ShazwanReza (@wanOlisthiwa) August 25, 2022

ugut ke tu..pengampunan tu hak Agong kenapa nk paksa.jgn libatkan Agong dlm hal ni. kalau mcm tu sapa lepas jadi pm buat keje tak betul kena dakwa kena masuk penjara pastu minta Agong bg pengampunan mcm tu aku pun nk jadi pm.hormat sikit keputusan mahkamah.

@PDRMsia_Trafik @officialpdrmfc @PDRMagazine @pdrm @KoperasiPDRM tolong tangkap ini orang. Memberi ancaman kepada YDPA yang kami sanjungi

— Twidder, Inc. (@aghafran) August 25, 2022

Untuk rekod, Selasa lalu, panel lima hakim yang diketuai Ketua Hakim Negara, Tun Tengku Maimun Tuan Mat sebulat mengekalkan sabitan salah yang dikenakan terhadap bekas Perdana Menteri, Datuk Seri Najib Tun Razak. Mahkamah turut mengekalkan hukuman penjara lima tahun dan denda RM210 juta yang dikenakan terhadap Najib sebelum ini. Menurut laporan Utusan Malaysia, Dengan keputusan itu, di akhir prosiding ini, Najib akan mula menjalani hukuman penjaranya berkuat kuasa Selasa lalu.

Sebelum ini pihak Datuk Seri Najib Razak mahu panel hakim Mahkamah Persekutuan yang baharu ditetapkan untuk mendengar rayuan akhirnya bagi mengetepikan tujuh tuduhan penyelewengan dana RM42 juta milik SRC International Sdn Bhd dihadapinya, berdasarkan maklumat baharu membabitkan suami Ketua Hakim Negara.

Najib mengemukakan permohonan itu melalui notis usulnya yang difailkan supaya Ketua Hakim Negara Tun Tengku Maimun Tuan Mat, yang mempengerusikan panel lima hakim, menarik diri daripada mendengar rayuan berkenaan, kerana mendakwa suami kepada pengerusi panel terbabit menerbitkan hantaran di laman Facebook berhubung dirinya.

Bagaimanapun, barisan lima hakim dipengerusikan Tengku Maimun sendiri, berkata pihak pembelaan tidak memberikan sebab-sebab munasabah kenapa beliau patut menarik diri.

Najib Razak kekal jalani hukuman penjara 12 tahun, denda RM210 juta. Rujuk pautan dibawah untuk membaca.

Najib Razak Kekal Jalani Hukuman Penjara 12 Tahun, Denda RM210 juta

Adakah Najib Dapat Layanan VIP Di Penjara Kajang? Ini Jawapannya


2 Penyokong Bola Sepak Vietnam Terangkan Bagaimana “Hooligans” Di Stadium Shah Alam Bermula

Petang nanti lebih kurang pukul 7 petang perlawanan kedua separuh akhir Piala Suzuki AFF antara Vietnam dan Malaysia. Yes, pasukan kebangsaan kita akan turun beraksi di stadium keramat Vietnam. Bukan sahaja perlu berhadapan dengan pasukan bola sepak Vietnam tapi juga perlu berhadapan dengan ribuan penyokong bola sepak Vietnam yang mungkin sebahagian daripada mereka hati sedang panas gara-gara tindakan bodoh segelintir penyokong Malaysia yang berlagak samseng di stadium Shah Alam tempoh hari.

Pada kejadian Ahad yang lalu, beberapa penyokong bola sepak Malaysia yang tidak bertamadun telah berlaku samseng kepada sekumpulan penyokong Vietnam dan mengakibatkan kecederaan kepada salah seorang penyokong Vietnam. Rakyat Malaysia mengutuk keras perbuatan penyokong Malaysia terbabit apa yang disifatkan sebagai Hooligans. Intern laman web Cilisos.my, Johannem Sim menemubual dua orang penyokong Vietnam yang terlibat dalam insiden terbabit.

Pelajar universiti An Vu Nguyen ialah salah seorang mangsa hooliganism pada Ahad yang lalu.

An Vu Nguyen (lima dari kiri) bergambar bersama penyokong bola sepak Vietnam dan Malaysia sebelum perlawanan bermula

“When we arrived at the stadium, the atmosphere was very friendly and fun with people taking photos. We went in early to get our seats. Everything went well throughout the game, but the fight started when Malaysia’s captain punched a Vietnamese player. (Watch the video, 0:55 onwards) No red card was given, so we started booing.

At that point, someone suddenly hit me hard. I’m not sure what it was, a plastic bag with ice or a bottle. I was too stunned to tell. One of my friends shielded me until I could get up, then we ran to two police officers at the scene.

Then, we went to the central area where all the police were so that we could get some protection. The cops told us to wait until more people had gone back. I could actually feel the fear from the cops. We waited for 3 long hours before leaving. 2 police officers escorted us out of the stadium and we only reached our car at 1am.” – An Vu Nguyen

Seorang lagi penyokong Vietnam, Vu Minh Ngoc turut berkongsi pengalamannya.

Vu Minh Ngoc (kiri) bersama kawan pada perlawanan Ahad yang lepas

“Everyone was quite friendly before the match, but things took a terrible turn when Malaysian fans started entering the Vietnamese area to assault some of us. Some of my friends, who wore the iconic red t-shirt with a yellow star, were harassed even outside the stadium.

Thankfully, we had a security team which helped stop the fights and to stop more Malaysians from coming into our area. However, some of them just stood and stared… I don’t really blame them because they were afraid themselves.

As we stayed back in the stadium, fearing for our safety, we finally managed to get out. We tried to look for a taxi, but nobody wanted to send us home even if they had no passengers. We had to walk 2 hours on the highway because of that. We walked towards the Batu Tinggi KTM and reached at 12am… There, we finally found a cab back to our place in Jalan Semantan at RM60.” – Vu Minh Ngoc

Walaupun “dibuli” oleh penyokong bola sepak Malaysia yang tidak bertamadun, An dan Vu tetap mempunyai perkara positif untuk diperkatakan tentang penyokong Malaysia. Antaranya mereka memuji dan kagum dengan semangat yang ditunjukkan oleh Ultras Malaya.


Penyu Dan Kura-Kura Bernilai RM354,612 Dirampas Kastam Filipina

Hampir lebih 1,500 penyu dan kura-kura yang masih hidup ditemui di Lapangan Terbang Manila dan dipercayai ia milik seorang penumpang pesawat. Kesemua penyu dan kura-kura tersebut dijumpai tersembunyi di celahan baju dan kasut dan dianggarkan bernilai 4.5 juta peso (~RM354,612).

Haiwan tersebut dijumpai dalam keadaan dilekatkan menggunakan pita pelekat agar tidak bergerak. Akan tetapi, suspek berjaya melarikan diri dari pihak berkuasa tetapi pihak berkuasa sedang siasat dan berjaya mengenal pasti penumpang tersebut. Jika berjaya ditahan, penumpang tersebut akan berdepan kesalahan mengikut akta pemerdagangan haram hidupan liar serta boleh dipenjara sehingga dua tahun.

LOOK: 1,529 live turtles were discovered duct-taped in abandoned luggage at the airport in Manila.

Philippines Customs reports the passenger may have been warned of increased vigilance against wildlife trafficking📷: Bureau of Customs NAIA pic.twitter.com/VCwIWtn6bQ

— TicToc by Bloomberg (@tictoc) March 4, 2019

Untuk pengetahuan anda, Filipina merupakan sumber dan transit utama hidupan liar yang diseludup bagi tujuan perdagangan haram. Penyu dan kura-kura sering dijadikan haiwan peliharaan dan kadangkala dijadikan bahan perubatan tradisional atau dijadikan sajian di beberapa negara Asia.


Pepatah Bagai Anjing Dengan Kucing Itu Berasas. Ini Buktinya

Bagai anjing dengan kucing. Susah nak bersama, asyik bertekak saja.

Apa yang berlaku dalam video ini adalah buktinya.

Anjing dan kucing beradu suara. Jom kita lihat siapa yang menang.

Kucing cool saja kan? Suara tak keluar pun, tapi dia yang menang. Kongsikan dengan rakan anda.


Peperangan Bawah Laut Dan Darat Penuh Aksi Gempak Dan Mendebarkan Dalam ‘Hunter Killer’

Gerard Butler, wajah yang biasa anda lihat dalam filem-filem aksi Hollywood seperti 300, Olympus Has Fallen, London Has Fallen, Den Of Thieves dan banyak lagi kembali untuk filem aksi terbaru beliau, Hunter Killer. Gerard tampil berbeza apabila aksinya kali ini bukan sahaja di atas permukaan bumi, tetapi juga beribu kaki di bawah laut!

Berdasarkan novel Firing Point oleh George Wallace, Hunter Killer mengisahkan kapten Joe Glass (Gerard Butler) yang perlu keluar daripada persaraan untuk mengemudi kembali sebuah kapal selam Hunter Killer. Beliau ditugaskan dalam sebuah misi khas untuk menyiasat kehilangan sebuah kapal selam di perairan Rusia.

Namun, apa yang Joe Glass tidak tahu adalah mereka kini terlibat dalam secara tidak langsung dalam satu konspirasi untuk menggulingkan presiden Rusia. Daripada satu misi menyiasat, misi mereka bertukar menjadi misi untuk menyelamatkan presiden Rusia, Zakarin.

Di Amerika Syarikat, Admiral Charles Donnegan (Gary Oldman), Rear Admiral John Fisk (Common) dan wakil dari NSA Jayne Norquist (Linda Cardellini) menugaskan satu pasukan Navy SEAL terbaik untuk membantu Hunter Killer dalam misi menyelamat ini. Misi mereka semakin ‘mustahil’ apabila misi menyelamat ini akan dilakukan di kubu askar paling kebal di Rusia.

Ini adalah plot ringkas untuk filem Hunter Killer ini. Disebabkan banyak pilihan filem yang akan ditayangkan pada minggu ini, adakah berbaloi untuk menonton filem Hunter Killer di pawagam? Kami kupaskan kekuatan filem ini dalam bentuk point.

.@GerardButler and Gary Oldman star in Hunter Killer an adaptation of the Firing Point novel by @don_keith and George Wallace. Check out the trailer right here: https://t.co/pGWMf8SU66 #HunterKiller #FiringPoint #GerardButler #GaryOldman @Lionsgate pic.twitter.com/FoG0XUZdJB

— Bounding Into Comics (@BoundingComics) July 26, 2018

Hunter Killer adalah sebuah filem yang diinspirasikan daripada sebuah novel yang ditulis George Wallace, seorang veteren perang yang pernah berkhidmat untuk U.S. Navy Submarine selama 22 tahun. Jadi setiap perkataan, terma dan ayat dalam filem ini adalah tepat dan digunakan oleh askar yang bertugas di dalam kapal selam.

Dalam filem ini anda akan belajar tentang sistem pertahanan pihak tentera dalam mengawal pengairan mereka antaranya kawalan secara sonar dan banyak lagi. Jadi, dari segi terma, bahasa askar yang betul digunakan dan tidak dibuat-buat.

Pada tahun 2016, Gerard Butler sendiri membuat lawatan 3 hari ke kapal selam USS Houston untuk memahami dengan lebih mendalam bagaimana kapal selam berfungsi dan menjadikan filem ini realistic as possible. Begitulah betapa dedikasinya Gerard Butler untuk watak Joe Glass dalam filem ini.

Genre filem perang kapal selam ini sangat jarang dihasilkan dan hanya beberapa filem berkenaan kapal selam dihasilkan sebelum ini. Dalam tahun 1990an dan 2000, antara filem lain yang mengisahkan kapal selam adalah U-571, K-19: The Widowmaker, Crimson Tide dan The Hunt For Red October.

Mengapa jarang dibuat filem dalam genre ini? Yang pasti kerana ianya susah untuk dihasilkan dan memerlukan skrip yang kuat supaya anda tidak bosan untuk menontonnya. Bagi kami, filem ini digarap dengan baik kerana mengikut jalan cerita novel Firing Point tulisan George Wallace. Jadi ianya jadi lebih ‘logik’ dan make sense dengan aksi hebat di atas darat dan juga di dalam laut.

Di dalam filem ini, anda akan menyusuri hidup askar yang berkhidmat di dalam kapal selam. Anda yang takut kepada ruang kecil (claustrophobic) pasti akan merasa ‘lemas’ apabila menonton filem ini. Tetapi itulah realiti sebenar askar yang bekerja di dalam kapal selam.

Untuk pengetahuan anda, kapal selam tidak selalu timbul ke permukaan dan adakala sehingga berminggu-minggu mereka perlu berada di dalam laut demi menjalankan tugas. Jadi pekerjaan di dalam kapal selam ini bukan untuk semua dan perlu memiliki kekuatan mental yang tinggi.

Filem ini turut memberi peringatan kepada penonton bahawa perang boleh tercetus dalam apa cara sekali pun. Dalam Hunter Killer, peperangan berlaku di dasar laut yang tidak dapat dilihat dengan mata kasar.

Dalam Hunter Killer, Amerika Syarikat juga cuba untuk ‘menayang’ keupayaan mereka untuk mempertahankan negara di samping menjaga keamanan dunia dengan askar dan kapal perang yang mereka miliki.

Kekuatan filem ini adalah dari segi authenticity atau keupayaan menceritakan keadaan sebenar tugasan di dalam kapal selam ketika keadaan normal dan juga ketika berperang. Walau apa pun yang terjadi, arahan kapten adalah yang paling utama walaupun ada anak kapal yang tidak menyokong. Ini adalah antara mesej yang cuba disampaikan dalam Hunter Killer.

Aksi dalam filem ini juga teratur dan anda tidak mungkin akan ‘terlena’ jika menonton Hunter Killer. Tetapi adegan antara Presiden Rusia dan generalnya sedikit terganggu kerana mereka bercakap dalam bahasa Inggeris dan bukannya dalam bahasa Rusia. Itu sahaja ralat yang kami dapat lihat dalam filem ini.

Apa yang akan terjadi sekiranya anda gabungkan pelakon 300 (Gerard Butler) dan produser filem Fast & Furious dalam satu filem? Sebuah filem ‘kejar-mengejar’; cuma bezanya ianya dilakukan di bawah laut. Kalau anda enjoy menonton filem Paskal, anda akan enjoy menonton filem ini.


Lubuk Perabot Murah Di China, Saya Jimat Ribuan Ringgit Di Sini

Nak beli perabot murah? Sini lubuknya. Boleh jimat ribu-ribu woo!

Saya kini berada di Foshan, China. Naik penerbangan turun di Guangzhou kemudian naik teksi selama 1 jam. Tujuan saya ke sini ialah untuk membeli perabot-perabot murah bagi melengkapkan rumah baru saya yang bakal selesai renovationnya awal bulan depan.

Ada satu tempat di Foshan ni yang sangat-sangat best. Apa perasaan anda bila nampak meja pejabat macam kat IKAE (bukan nama sebenar) RM1,500 tapi kat sini cuma RM260 je? Atau sofa FFS (pun bukan nama sebenar) yang RM4-5k dijual RM1-2k di sini? Atau set bilik tidur maharaja yang RM7-8k, di sini baru RM2-3k? Mesti rasa nak nangis kan? Huhuhu…

Ya begitulah realitinya di sini. Itu baru satu barang tu. Kalau anda beli banyak memang puluh ribu juga jimatnya. Memang benar bagai dikata, di sini semuanya murah berkali-kali ganda. Selepas tolak flight, hotel dan shipping cost anda masih jimat banyak. Syaratnya kena beli banyak baranglah baru berbaloi. Hotel dan flight dalam RM1,600 pergi balik 5 hari 4 malam.

Cakaplah nak cari apa, segala mak nenek perabot ada dijual di sini dalam satu kawasan seluas 10 kilometer! Tak larat nak explore semua pasal banyak giler! Barang yang dijual di Malaysia semua ada di sini, malah trend terbaru pun ada. Lampu chandelier 18 bulb saya beli ni baru RM1,300 (2000 yuan). Di Malaysia senang-senang RM3-4k untuk lampu besar macam tu. Kristal tu, bukan kaca. Sinaran dia jauh beza.

Soal makan jangan risau. Restoran halal ada di sini. Nasi goreng dalam RM7 je. Soal penghantaran dari Foshan ke Malaysia kita boleh guna khidmat Borong China Services & Trading. Lebih kurang 1 bulan barang sampai. Beli barang pun kalau stok tak ada kita perlu bayar deposit 30% je. Bakinya bila stok sudah ada boleh minta tolong BCST bayarkan dan uruskan penghantaran bila kita sudah balik ke Malaysia.

Oh ye apakah nama tempat tu? Namanya LECONG FURNITURE MARKET. Tempat lain dalam Foshan ni banyak lagi tapi mahal. Di area Lecong ni je murah.

Tolong SHARE dan TAG kawan-kawan ye, terutamanya yang baru nak pindah rumah tu. Ramai lagi yang tak tahu pasal lubuk perabot ni.

Di Lecong Furniture Market, dalam Foshan. Naik flight turun di Baiyun Airport (Guangzhou), kemudian naik teksi terus ke Lecong dalam 1 jam perjalanan. Tambang dalam 200-300 yuan (RM130-195). Kos flight dalam RM500-800+ sehala.

Anda perlukan visa untuk masuk China. Caj buat visa RM150. Kalau buat sendiri hampir RM90 juga. Lebih baik suruh agensi tolong buat lagi senang. Seelok-eloknya 2 minggu sebelum pergi dah kena hantar.

Rujuk gambar ya. Dari hotel ni jalan kaki je ke Lecong tu. Foshan ni tak ada apa-apa yang menarik pun. Datang beli perabot lepas itu balik jelah. Harga hotel dalam RM100+ je.

Ada dua, di kiri dan kanan jalan. Kalau nasi goreng tu 13 yuan (RM8). Tapi saya nasihatkan elok bawa makanan sendiri dari Malaysia lah sebab takut rasa masakan diorang tak kena dengan selera tekak anda huhuhu…

4. Betul ke diorang tak pandai cakap English?

Ya, memang betul tapi tak semua. Ada juga yang faham basic English. Penyelesaiannya mudah saja, install apps Google Translate. Taip di situ apa anda nak tanya, lepas tu nanti dia taip balik di handphone anda. Pastikan keyboard sudah set Chinese (simplified) siap-siap. Diorang cakap Mandarin. Kalau anda pandai cakap Mandarin memang ia satu kelebihan besar.

5. Harga memang murah giler ke kat sana?

Yup, memang murah giler! Tengok jelah contoh perbandingan harga sofa dan bedroom set tu. Itupun tak nego betul-betul (disebabkan kekangan bahasa). Tapi saya perhatikan kalau barang hiasan dalaman (cermin, pasu dsb) tak jauh beza dengan Malaysia.

Satu lagi, anda hanya perlu bayar deposit sahaja. 5-30% daripada total purchase. Baki hanya perlu dibayar apabila stok sudah sedia untuk dihantar ke pelabuhan di Guangzhou. Anda boleh gunakan Telegraphic Transfer atau nak lagi senang, gunakan saja khidmat agen.

Pilih nak beli apa > bayar deposit > ambil resit dan tunggu barang siap untuk dihantar ke pelabuhan Guangzhou > bayar baki dan caj penghantaran > barang sampai di pelabuhan Guangzhou untuk pengumpulan dan pemeriksaan > hantar melalui kapal ke Port Klang dan seterusnya ke rumah anda.

7. Caj penghantaran berapa? Kena bayar cukai kastam atau caj-caj lain? Bila barang boleh sampai?

Ni soalan popular, hahaha. Caj penghantaran murah je, RM390 per cubic meter (1m x 1m x 1m). Kalau sofa mungkin makan ruang 2 cubic meter. Caj ni dah termasuk cukai dan lori ke pintu rumah anda. (Ground floor sahaja ya.)

Caj-caj lain ialah kos penghantaran dari Lecong ke Guangzhou. Ini bergantung kepada berat, saiz dan kuantiti. Kalau beli banyak mungkin mereka tak caj. Barang saya beli, kadarnya 80-500 yuan setiap satu.

Barang dijangka sampai dalam tempoh 3 minggu setelah keluar dari Guangzhou, tertakluk kepada kelancaran pemeriksaan kastam.

8. Bagaimana saya nak pastikan barang saya dapat tu memang ikut apa saya nak? Takut beli lain tapi sampai lain pula

Anda dinasihatkan ambil khidmat inspection atau pemeriksaan barang di Guangzhou. Agen boleh tolong, caj 3% sahaja daripada harga barang. Kalau tak sama spesifikasi macam yang dibeli mereka akan suruh supplier tukar. Semua barang dah OK baru diorang akan hantar ke Malaysia.

9. Tak takut kena tipu ke beli barang di sana?

Untuk kurangkan risiko kena tipu tu lah kena guna khidmat inspection tu. Anyway, setujukan kalau saya kata peniaga Malaysia atau China, dua-dua pun kita boleh menipu juga. Kan? Hehehe.

Info lanjut boleh terus hubungi page Borong China Services & Trading.


Bila Peragaan Fesyen Dan Catwalk Dibuat Di Lokasi Bahaya Ini Kami Turut Ternganga Kagum!

Memperagakan sut dan rekaan fesyen terkini di atas karpet merah sudah jadi perkara biasa.

Tapi bagaimana jika catwalk dan buat fashion show sambil terjun dari gunung?

Inilah yang dilakukan oleh penerjun dari Itali dan juga model peragaan Roberta Mancino.

Bekerjasama dengan jurugambar Noah Bahnson and beberapa model lagi, Mancino melakukan terjunan sambil memakai kasut bertumit tinggi, sut kemas dan baju rekaan Roberto Cavalli di pergunungan Monte Brento.


‘Perak Juara Ternak Babi’ – Berjaya Atasi Sarawak Dengan 545,258 Ekor Babi Pada 2019

Menurut data yang dikeluarkan oleh Jabatan Perangkaan Malaysia (DOSM) dalam Indikator Pertanian Terpilih 2020 baru-baru ini, Perak berjaya menjadi ‘juara’ penternakan babi secara komersial pada 2019, lapor Utusan Malaysia.

Dengan angka sebanyak 545,258 ekor babi yang diternak di Perak, negeri dengan lebih 2 juta penduduk ini berjaya mengatasi Sarawak di tempat kedua dengan 427,037 ekor babi.

Manakala Pulau Pinang (320,165), Selangor (265,847), Johor (262,178), Sabah (84,055) dan Melaka (41,328) melengkapkan senarai teratas negeri dengan ternakan babi paling banyak.

Data ternakan babi ini turut dikongsi oleh laman Twitter Perak Power dan telah mendapat reaksi pelbagai daripada rakyat Malaysia – terutamanya mereka yang berasal dari Perak.

Tahniah Rakyat Perak. kita Penternak Babi no 1 Di Malaysia. pic.twitter.com/MakdK20gIW

— PERAK POWER (@iloveyouIPOH) December 9, 2020

Nona dalam ciapannya di laman Twitter turut mengimbau kenangan di zaman sekolah, “Patut lah dulu kalau balik sekolah, ade lah jugak moment terindah bas sekolah potong lori yang bawa babi. Tak tahu lah nak bangga ke apa sekarang,” katanya.

Bagi Adamzul pula, dia menyatakan, “Daging babi merupakan satu sumber protein. Haram cuma kepada Orang Islam. Malaysia terdiri daripada banyak agama. Demand terhadap daging babi tinggi. Oleh itu, lebih banyak penghasilan lebih banyak keutungan,” tulisnya.

Melalui data tersebut juga, Kelantan muncul negeri paling sedikit yang menternak babi iaitu 84 ekor sahaja sepanjang tahun lalu diikuti oleh Negeri Sembilan (629), Kedah(1,911) dan Pahang (3,893).

Antara tempat yang menunjukkan sifar ternakan babi pula adalah di Terengganu, Perlis dan ketiga-tiga Wilayah Persekutuan di Kuala Lumpur, Putrajaya dan Labuan.

Untuk rekod, Perak juga turut muncul sebagai negeri paling banyak ternakan itik iaitu 7,463,087 ekor pada tahun lalu jauh meninggalkan Johor dengan 1,096,806 ekor.

Terdahulu, OLDTOWN sedia ambil tindakan terhadap individu yang menuduh mereka menggunakan daging babi dalam Mee Kari. Klik pautan di bawah untuk membaca.

Nafi Guna Daging Babi Dalam Mee Kari, OLDTOWN Sedia Ambil Tindakan Buat Penuduh

Didakwa Guna Daging Babi Dalam Mee Kari, KPDNHEP Sahkan Tiada DNA Babi Ditemui

Namewee Jelaskan Kenapa Filem BABI Tidak Akan Ditayangkan Di Malaysia


Perak Mahu Guna TikTok Untuk Promosikan Tempat Pelancongan

Sebut mengenai TikTok pasti ramai yang sudah membayangkan kandungannya yang terdiri daripada sejumlah video yang menjengkelkan. Digunakan oleh para murid untuk perkara yang tidak berfaedah untuk menjadi sinonim terhadap aplikasi ini.

Di sebalik aplikasi yang dikecam ramai, pertumbuhan orang ramai khususnya individu berumur 18 tahun ke bawah yang menggunakan aplikasi ini dilihat semakin meningkat.

Melihat kepada aplikasi ini yang semakin meningkat naik, Pengerusi Jawatankuasa Pelancongan, Kesenian dan Kebudayaan Perak, Tan Kar Hing mahukan aplikasi TikTok dijadikan medium untuk tingkatkan pelancongan negeri Perak bersempena dengan Tahun Melawat Malaysia 2020.

Tambahnya lagi, bantuan atau promosi daripada remaja generasi ‘millenial’ ini bakal membantu orang ramai untuk melancong ke negeri Perak.

Selain itu, Tourism Perak juga akan turut menghasilkan beberapa kandungan digital lain untuk dipromosikan di media sosial yang lain meliputi Facebook, Instagram dan Twitter. Beberapa aplikasi media sosial lain yang diguna oleh majoriti pengguna di China seperti Weibo dan WeChat akan turut dimanfaatkan.

Sekiranya cadangan ini diluluskan, mungkin kita akan melihat selepas ini lebih banyak kempen atau video berkonsepkan pelancongan Perak melalui aplikasi TikTok dan beberapa lagi media sosial yang lain.

Sebelum ini, Perak pernah dinobatkan oleh Lonely Planet sebagai 10 destinasi popular bagi tahun 2017. Selain itu, kami kongsikan kepada anda beberapa lagi tempat menarik di Perak.

‘Lonely Planet’ Senaraikan Perak, Malaysia Di Antara 10 Destinasi Popular 2017

Gopeng Glamping Park, Destinasi ‘Outdoor’ Baharu Yang Menarik Di Perak

Movie Animation Park Studio Di Perak Dah Buka. 13 Tip Sebelum Anda Ke Sana


Perak Muncul Negeri Pertama Lancarkan Pawagam Berkonsepkan Tonton Dalam Kereta

Sejak wabak COVID-19 melanda, umum tahu tempat berkumpul seperti pawagam telah ditutup sepenuhnya dan kini mulai kembali dibuka mengikut SOP yang ditetapkan beserta penjarakan sosial.

Dalam usaha untuk menawarkan altenatif buat para penonton pawagam, sebuah pawagam berkonsepkan pandu lalu atau tonton dalam kereta telah dilancarkan di Perak dimana negeri ini telah muncul sebagai negeri pertama memperkenalkannya di Malaysia.

Terletak di Bandar Meru Raya, Ipoh, pawagam yang dikenali seagai Casuarina Sini-Drive ini mampu memuatkan sehingga 70 buah kenderaan dalam satu tayangan.

Mengulas mengenai waktu operasi, Casuarina Sini-Drive beroperasi setiap malam kecuali pada hari Isnin dengan menawarkan pakej sekitar RM36 sehingga RM42.

Buat anda yang sudah lama tidak menonton wayang bersama rakan-rakan atau keluarga serta mahu mencuba sesuatu yang baharu, mungkin menonton pawagam di Casuarina Sini-Drive antara destinasi yang boleh dituju.

Ketahui lebih lanjut mengenai konsep menonton pawagam dalam kereta dengan klik pautan di bawah.

Pawagam Berkonsep Tonton Dalam Kereta Pertama Bakal Dibuka Di Malaysia

Ini 9 Filem Hebat Yang Akan Ditayangkan Di Pawagam Bermula 1 Julai 2020


adidas Hasilkan Semula Model Ikonik David Beckham ‘Predator Accelerator’

adidas baru-baru ini telah mengembalikan semula kasut kesukaan David Beckham iaitu Predator Accelerator untuk but bola sepak dan kasut kegunaan kasual dengan pilhan warna ‘core black’.

Warna ikonik Predator Accelerator hitam,merah dan putih. Warna hitam mereka memadankan dengan kulit pada atas bahagian kasut dan manakala warna putih pula diletakkan pada logo penjenamaan tiga jalur. Akhir sekali untuk warna merah pula ia diwarnaka pada bahagian lidah kasut. Teknologi tapak BOOST juga diletakkan pada bahagian tapak kasut ini untuk keselesaan yang lebih kepada pemakai.

Kedua-dua versi kasut adidas Predator Accelerator ‘Core Black’ sudah mula dijual dibutik adidas dan serta laman storan atas talian mereka.


Perak Wajibkan Taska Pasang CCTV Untuk Elak Kes Penderaan

Sejak kebelakangan ini, kita dapati tular beberapa video yang memaparkan kekejaman pengasuh terhadap anak jagaan. Hal ini telah menimbulkan kerisauan ibu bapa akan keselamatan anak mereka.

Kerajaan negeri Perak kini mewajibkan pemasangan kamera CCTV di semua taska di negeri tersebut. Hal ini sekaligus mahu mengelakkan sebarang kejadian yang tidak diingini seperti penderaan berlaku.

Dalam usaha menggelakkan sebarang kes-kes penderaan atau pengabaian, pemasangan CCTV ini diwajibkan oleb kerajaan negeri untuk semua pengendali taska berdaftar.

Perlaksanaan ini diwajibkan untuk semua taska berdaftar dengan Jabatan Kebajikan Masyarakat kecuali yang beroperasi di rumah. Di Perak sahaja, terdapat sekitar 225 taska berdaftar buat masa ini.

Mana-mana pengusaha yang melanggar atau gagal mematuhi mana-mana peruntukan Akta Taman Asuhan Kanak-Kanak 1984 dan Peraturan-Peraturan Taman Asuhan Kanak-Kanak 2012, boleh dikenakan tindakan oleh JKM.

Sebarang pelanggaran terhadap arahan ini juga boleh membawa kepada tindakan penguatkuasaan, termasuk menutup sementara, kompaun, pendakwaan, pembatalan perakuan dan lain-lain.


15 Peralatan ‘Genius’ Ini Akan Bantu Memudahkan Hidup Anda

Dunia berubah semakin maju dari hari ke hari. Jika dahulu untuk memasak perlu bersusah-payah hidupkan kayu api, sekarang tidak lagi. Hanya tinggal pulas sahaja tombol pada dapur gas, mudahkan?

Orang kreatif selalu bijak dalam mengatasi masalah manusia, ada sahaja idea-idea baru yang menarik ditonjolkan setiap hari. Di sini kami paparkan 15 peralatan kreatif yang akan lebih membantu memudahkan kehidupan harian anda.

Rekaan meja dan bangku di taman ini sangat kreatif, 2 dalam 1. Idea menarik untuk diguna pakai di Malaysia. Dengan adanya rekaan sebegini, memang memudahkan. Cuma tinggal tukar posisi sahaja untuk dapatkan 2 fungsi ini.

Ruang pun jimat dan nampak lebih tersusun.

Yang suka memasak mesti jatuh hati dengan alat ini. Menarik betul, rekaan yang ringkas tapi sangat berguna. Tak perlu risau terlebih masak lagi, cuma perlu sukat mengikut ‘perut’ atau jumlah hidangan sahaja. Terbaik!

Penghawa dingin untuk katil. Dengan adanya alat ini anda tidak perlu risau lagi tentang suhu. Mahu rasa hangat atau sejuk, memang tiada masalah. Tidur pun jadi lebih nyenyak.

Baca: Tak Tidur Lena, Anda Mungkin Lakukan 5 Kesilapan Ini

Ringkas tapi kreatif! Selipar untuk ajar anak berjalan ‘Takteh‘. Dengan konsep ini pasti lebih seronok dan yang paling penting sudah tentu kaki anak anda melekat kuat bersama anda. Cara praktikal untuk ajar anak cara mula berjalan.

Aktiviti memanggang anda akan jadi lebih sedap tanpa perlu risau soal makanan terjatuh ke bawah jaring alat pembakar. Sangat sesuai untuk memanggang makanan bersaiz kecil.

Rekaan beg pakaian yang cukup hebat, 2 dalam 1. Beg lengkap dengan roda ini mudah dibawa ke mana-mana, juga terdapat beberapa bahagian yang berfungsi seperti laci dan alat penyakut baju.

Memang awesome, ia bagaikan alamari baju versi mini mudah alih! Traveler pasti suka.

Revolusi lampu suluh yang lebih pintar. Saiz sekecil kad kredit dan mudah di bawa. Kami rasa semua orang perlu ada satu ni.

Selalu tidak cukup masa untuk sediakan sarapan? Jangan risau, dengan adanya alat ini anda boleh sediakan sarapan dalam masa serentak. Set sarapan bersama roti, telur dan secawan kopi kini boleh disediakan dengan lebih mudah dan cepat.

Suis magnetik boleh digunakan sebagai tempat penyakut kunci atau apa sahaja barangan besi. Jadi sangat memudahkan, memang menarik betul.

Mug atau kole ini tolong kacaukan minuman untuk anda, selamat tinggal sudu. Boleh jimatkan tenang ketika mahu minum kopi, tak perlu lenguhkan tangan untuk kacau lagi. Mug berteknologi.

Anda mungkin biasa lihat papan kekunci mudah alih dilengkapi dengan teknologi wi-fi, tetapi rekaan papan kekunci ini lebih canggih. Ia menggunakan konsep yang sama seperti projektor dengan pancaran laser.

Jadi papan kekunci ini lebih mudah dibawa, saiznya juga sangat kecil. Kerja jadi lebih mudah.

Kaki camping pasti teruja dengan khemah ini. Khemah ini akan menyimpan tenanga solar yang dikumpul pada siang hari untuk anda guna pada waktu malamnya.

Tak perlu bawa generator, ia gunakan tenanga alam semulajadi dan sangat mesra alam.

Alangkah bagusnya jika mempunyai mesin basuh bersama setiap kali travel, lebih-lebih lagi ketika travel pada jangka masa yang lama. Dengan beg mesin basuh ini ia mungkin bantu menyelesaikan masalah anda.

Superb!, tiada lagi masalah nak basuh baju. Mudah digunakan dan mudah di bawa. Cuma tinggal sediakan air dan sabun sahaja.

Kopi mungkin kawan baik anda ketika sedang berkerja, dan alat ini pastinya akan membantu anda. Kadang-kadang meja kerja dipenuhi dengan pelbagai alatan sehingga tiada ruang untuk letakan cawan kopi. Dengan alat ini anda tidak perlu susah hati lagi.

Sangat strategik! Kami suka benar dengan rekaan TV ini. Tiada siapa yang tahu bingkai gambar hiasan itu sebenarnya adalah televisyen. Mempunyai sebuah televisyen di bilik tidur memang seronok, bolehlah tonton filem kegemaran anda sebelum tidur. Wow!


15 Peralatan Kreatif Yang ‘Awesome’ Direka Untuk Memudahkan Anda

Beruntung sungguh kita hidup zaman serba mudah seperti hari ini, kalau dahulu nak memasak mesti kena cari kayu api terlebih dulu, sekarang tinggal pulas sahaja tombol pada dapur gas. Memang mudah sungguh, makanan segara pun sudah ada dijual dalam kotak, lagi lah mudah!

Kenapa perlu bersusah payah kalau boleh dilakukan dengan lebih mudah? Sekali lagi idea yang kreatif menjadi bukti penyelesai kepada masalah manusia. Dengan adanya rekaan-rekaan alatan awesome yand dijual di pasaran sekarang, kerja pun jadi lebih mudah. Dan ini di antara 20 alatan kreatif yang ringkas tapi cukup membantu memudahkan kerja-kerja anda.

1. Koleksi Bekas Minyak Dan Rempah Ratus
Reka bentuk botol minyak dan bekas rempah ratus ini nampak comel, lebih menarik bukan sekadar bentuknya. Malah ia membantu memudahkan anda mencapai ketika diperlukan dan mudah untuk disimpan.

2. Pemotong Nenas
Yeah, ini kami paling suka. Alat ini membantu anda membuang kulit nenas yang merumitkan dengan mudah, lebih menarik siap dipotong sekali dalam satu masa.

3. Kain Jeli
Membersihkan kotoran seperti habuk dikawasan tersorok dicelah-celah memang agak rumit, dengan bantuan kain jeli ini kerja jadi lebih mudah. Bentuknya yang fleksibel dan bergam akan menarik habuk melekat terus ke atasnya.

4. Pemacu USB Bermeter
Terdapat meter ukuran pada pemacu USB ini yang akan memberitahu anda seberapa banyak lagi ruang storan yang masih tinggal. Jadi bolehlah anda tahu banyak mana ruang yang sudahpun digunakan.

5. Pemotong Piza 2 Bilah
Berbentuk seperti basikal, ia sebenarnya pemotong piza dengan dua bilah. Kebiasaanya potongan pertama masih belum sempurna, sebab itulah biasanya diikuti dengan potongan ke 2. Dengan alat ini, anda boleh memotong 2 kali dalam satu masa. Cool!

6. Selipar LED
Terdapat satu lampu LED pada rekaan selipar ini yang akan membantu anda berjalan dalam gelap.

7. Basikal Stroller
Ibu yang suka aktiviti berbasikal perlukan ini, basikal ini dilengkapi dengan pengendong bayi. Jadi anda boleh bawa anak bersiar-siar sekali.

8. Dulang Makan Jig-Saw Puzzle
Bukan berfungsi sebagai dulang makan sahaja, malah boleh dijadikan sebagai meja pemotong. Dan paling seronok ia boleh dicantumkan kepada saiz bersuaian dengan kehendak anda.

9. Cawan
Cawan ini bukan seperti cawan yang biasa anda lihat. Ia direka bentuk untuk menapung lebihan air yang meleleh keluar. Jadi tak ada la kesan air yang tertinggal di meja nanti.

10. Pasu Mudah Alih
Minat bermain bunga, tapi kawasan rumah agak terhad contohnya seperti tinggal di rumah flat. Rekaan pasu ini mungkin sesuai untuk anda. Bukan sahaja mudah di alih, malah ia boleh diletakan di tempat-tempat yang berpalang.

11. Kerusi Pusing
Bukan kerusi ini yang boleh berpusing, tetapi tempat duduknya. Biasa selepas waktu hujan, tempat duduk di kerusi akan basah. Dengan kerusi ini, anda boleh pusingkannya dan memilih untuk duduk pada bahagian yang kering. Dalam waktu yang sama, bahagian basah akan menjatuhkan air dan kering dengan kadar yang pantas.

12. Pembersih Sikat
Orang berambut panjang sedikit-sebanyak tidak dapat lari dari masalah lebihan rambut gugur yang melekat pada sikat. Dalam reka bentuk sikat ini terdapat satu tapak yang mudah ditanggalkan untuk anda membuang lebihan rambut gugur itu tadi. Jadi ia memang sangat berguna dan memudahkan.

13. Bateri USB
Penggunaan USB digunakan dengan sangat meluas pada hari ini, ia tidak terkecuali dari diguna pakai pada beteri. Bateri USB ini boleh dicas semula dengan bantuan HUB pengecas USB yang terdapat padanya. Untuk isian tenaga semula memang mudah.

14. Papan Pemotong Berserta Penimbang
Untuk yang suka memasak ikut resepi yang ditetapkan, alat pemotong ini bakal memudahkan anda menyukat berapa banyak bahan masakan yang diperlukan. Jadi tiada lagi masalah terlebih ‘rasa’.

15. Lilin Guna Semula
Lilin ini boleh diguna berulangkali, cuma tinggal gantikan sumbunya sahaja. Bekas berupa tiub yang ada pada lilin ini akan menyimpan semula lilin yang mencair dan beku apabila ia mula sejuk. Jadi ia boleh digunakan seberapa banyak kali pun. Tiada masalah.

Dalam 15 item di atas, pilih 3 yang anda rasa paling menarik dan beritahu kami melalui komen di bawah!


Perancang Kewangan Kongsi Bagaimana Pampasan Kenderaan ‘Total Loss’ Dikira

Salah satu insiden yang pasti diingati orang ramai pada tahun 2021 ini ialah kemalangan Proton X50 semasa penghantaran kepada pelanggan. Rata-rata ramai yang mahu tahu adakah pihak insurans akan memberikan pampasan sekiranya kenderaan terlibat kemalangan teruk seperti itu.

Seorang perancang kewangan telah berkongsi info melalui akaun Twitter @LuthfiMY mengenai jenis-jenis pampasan insuran sekiranya berlakunya kemalangan pada kenderaan.

Actually, tak ramai orang tahu tentang perbezaan yg sangat-sangat penting bila kita renew insurans/takaful kenderaan iaitu MARKET VALUE dan AGREED VALUE.

Selalunya apa yang kita pilih adalah Insurans/Takaful yang murah kan? Kita tak pernah ambik port pun pasal Market atau Agreed

Menurut Luthfi, ramai orang tidak perasan dengan nilai Market Value dan Agreed Value semasa memperbaharui insurans/takaful yang telah dilanggan. Tambahnya lagi, rata-rata ramai orang memilih bayaran bulanan yang termurah.

FYI, syarikat Takaful tak kesah pun pasal jumlah loan kita. Yang kisah tentang loan tu adalah diri kita sendiri.

So kalau baki loan bank RM45k, tapi syarikat Takaful bayar RM35k, bermakna kita kena bayar baki RM10k dgn bank.

So hampa rasa Market Value ni macam mana?

Pihak syarikat insurans/takaful akan membayar jumlah pampasan mengikut harga market value kenderaan yang hilang atau ‘total loss’. Sebagai contoh, jika market value kenderaan berjumlah RM35,000, pihak insurans akan membayar jumlah yang sama.

Sekiranya baki pinjaman bank berjumlah RM45,000, pihak Takaful akan membayar RM35,000, manakala baki selebihnya RM10,000 perlu dibayar oleh pemilik kenderaan sendiri.

Then, apa fungsi Agreed Value kalau depa akan bayar ikut Market Value?

Agreed value : RM30kMarket Value : RM20kLoan : RM25k

Kereta hilang, Takaful akan bayar pampasan min RM20k sahaja

Tapi, since loan kita dgn bank ada RM25k, so Takaful bayar ke bank RM25k. Settle!

Manakala Agreed Value pula, Lufthi menyatakan syarikat Takaful akan tawarkan nilai jumlah yang dilindungi untuk kenderaan tetapi tidak banyak syarikat yang menawarkan Agreed Value ini.

Sebagai contoh, andaikata Agreed Value bersama pihak Takaful berjumlah RM30,000, Market Value kenderaan (RM20,000) dan pinjaman bank (RM25,000), Takaful hanya membayar pampasan minimum RM20,000 sahaja.

Tetapi disebabkan masih mempunyai pinjaman bank, Takaful akan membayar terus kepada pihak bank sebanyak RM25,000.

Satu contoh kemungkinan kita boleh dapat duit cash :

Agreed value : RM30kMarket Value : RM20kBaki Loan : RM10k

Takaful still akan bayar pampasan RM20k ikut market value.

Kemudian, bank akan settle loan kita RM10k. So kita dapat balance RM10k di tangan.

Kawan-kawan yang dikasihi, cadangan saya, lepas ni kalau nak renew insurans/takaful kereta tolong la study dulu ye.

Syarikat Takaful offer benefits yang more less the same. Tapi, kita kena ensure :

1. Agreed or Market value?2. Jumlah baki loan dengan bank

Ada juga situasi di mana pemilik kenderaan boleh mendapat duit tunai setelah Takaful membayar pampasan mengikut Market Value dan pihak bank selesaikan jumlah baki pinjaman.

Sebagai penutup bebenang ciapan, Luthfi menyarankan agar memilih Agreed Value sebagai Takaful kenderaan kerana ia lebih selamat dan terjamin sekiranya kenderaan tersebut baru dibeli dan jumlah pinjamannya tinggi.

Pernahkah anda menerima saman dan meminta anda hadir ke mahkamah? Seorang peguam ada berkongsi prosedur mahkamah untuk menyelesaikan denda tersebut.

Peguam Ini Kongsi Cara Selesaikan Denda Kesalahan Jalan Raya Yang Melibatkan Mahkamah

Mudah Dan Cepat, Gadis Ini Kongsikan Cara Untuk ‘Renew’ Lesen Secara Online


Ini Perancangan Elon Musk Menjelang 10 Tahun Akan Datang

Sebut sahaja tentang Elon Musk mungkin anda semua cukup kenal dengan individu yang sentiasa hadir dengan idea yang futuristik ini. Berjaya melancarkan kereta elektrik terlaju dunia serta solar city sudah cukup untuk melambangkan bagaiamana individu sentiasa teruja dengan kemajuan teknologi terbaru.

Awal minggu ini Elon Musk bersama pasukannya, Space X berjaya membuat orang ramai kagum dengan pengumuman ‘Big Fucking Rocket’ atau lebih dikenali dengan nama BFR. Berdasarkan laporan, pengguna berpeluang untuk ke mana-mana sahaja ke di serata dunia dalam jangka masa kurang daripada satu jam. Anda boleh tonton video ini untuk melihat konsep yang dipaparkan Elon Musk.

Futuristik bukan? Ternyata pelan Elon Musk dalam mengumumkan BFR ini hanyalah pelan awal untuk sebuah misi yang lebih besar. Misi yang dimaksudkan adalah melancarkan trip untuk ke Planet Marikh dan bulan yang dijangkakan bakal bakal berlangsung 10 tahun akan datang.

Elon Musk juga turut berharap BFR berpeluang untuk dijadikan kargo bagi membangunkan bandar di Marikh serta pengkalan di bulan.

Adakah pelan beliau realistik dan bakal tercapai? Mungkin terlalu awal untuk diramal, namun pelan beliau sebelum-sebelum ini jelas berjaya diselesaikan dengan sempurna. Melihat kepada misi dan visi serta apa yang telah dicapai oleh Elon Musk, tidak hairanlah beliau dikenali sebagai ‘Tony Stark’ dunia sebenar.


Perancis Dakwa Amerika Syarikat ‘Sailang’ Stok Topeng Muka Mereka Dari China

Amerika Syarikat pada ketika ini berdepan krisis topeng muka apabila semakin ramai yang mula panik dengan peningkatan kes COVID-19 yang mendadak di negara berkenaan.

Amerika Syarikat dilihat terdesak dan sanggup lakukan apa sahaja untuk mendapat stok topeng muka terutamanya dari china. Dalam satu laporan, Amerika Syarikat dikatakan telah membuat tawaran minit terakhir kepada sebuah syarikat China untuk menjual stok yang sepatutnya untuk negara Perancis kepada mereka.

US paid a 3-4 times higher price to hijack #facemasks ordered by France and was called "stealing" with indignancy. Reported by the top 2 French news outlets but not so much by US.No need to fight for #masks. Come buy #facemask on https://t.co/BBDEZKW5BGhttps://t.co/vwYwAlAzt8

— CyberMiles (@cybermiles) April 3, 2020

“Mereka membeli topeng muka kami pada harga tiga hingga empat kali ganda harga yang kami bayar secara tunai,” kata Jean Rottner, wakil wilayah Timur Perancis, kawasan paling teruk terjejas di Perancis.

Khamis lalu, sebuah kapal terbang yang sarat dengan topeng muka buatan China sedang membuat persiapan untuk terbang ke Perancis. Rottner merupakan pegawai yang bertanggungjawab untuk mendapatkan stok topeng muka berkenaan.

“Kami bekerja tanpa henti untuk memastikan stok topeng muka berkenaan tiba di sini. Namun nampaknya ada pihak yang licik dan merampas stok tersebut daripada kami,” tambah Rottner.

Setakat 3 April 2020, Amerika Syarikat adalah negara yang merekodkan kes COVID-19 tertinggi di dunia dengan 277,467 kes dan 7,402 kematian. Perancis pula di tangga ke-6 dengan 64,338 kes dan 6,507 kematian. Perancis telah membuat pesanan lebih 1 billion topeng muka dan suku daripadanya adalah dari China.

Di negara yang terjejas teruk dengan COVID-19, topeng muka kini ibarat ’emas’. Syarikat ternama seperti Lamborghini juga kini menghasilkan topeng muka bagi membantu kekurangan stok topeng muka di Itali. Baca lagi tentangnya pada pautan di bawah.

Lamborghini Hasilkan ‘Face Mask’ Untuk Tangani COVID-19 Di Itali

Nike Akan Hasilkan Pelindung Muka Khas Untuk Tangani COVID-19 Di Amerika Syarikat

Syarikat Induk Louis Vuitton Kini Buat Sanitizer Percuma Di Kilang ‘Perfume’ Mereka


Perancis Bakal Jadi Negara Pertama Haramkan Penggunaan Cawan Dan Pinggan Plastik

Penggunaan cawan dan pinggan plastik sememangnya digunakan secara meluas pada hari ini. Kita boleh lihat sendiri, contohnya di kedai-kedai makan terutama di restoran ‘fast food’ .

Kajian telah membuktikan, penggunaan barangan plastik seperti pinggan atau cawan terhadap makanan ini boleh membahayakan kesihatan. Akibat kesan dari bahan kimia yang digunakan dalam proses menghasilkan barangan plastik ini boleh menjejaskan horman dalam badan yang dikaitkan dengan autisme, kecatatan kelahiran dan lain-lain masalah kesihatan.

Sebagai langkah menjadi negara maju, Perancis kini akan mengharamkan sebarang bentuk penggunaan pinggan dan cawan plastik. Perlaksanaan undang-undang baru ini akan mula dikuatkasakan bermula pada tahun 2020. Ini menjadikan Perancis sebagai negara pertama yang mengharamkan pengguna pinggan dan cawan plastik.

Peraturan undang-undang baru ini merupakan sebahagian daripada Energy Transition for Green Growth Act yang sebelum ini pernah mengharamkan penggunaan beg plastik di kedai runcit dan pasaraya pada bulan Julai lepas.

Dalam satu kenyataan, Presiden Perancis memberitahu larangan ini merupakan satu usaha besar untuk menjadikan Perancis sebagai contoh dalam usaha memelihara alam sekitar.

Diharap usaha murni Perancis dalam menjaga baik alam sekitar ini akan mengeluarkan lebih banyak idea-idea kreatif dari seluruh dunia untuk mengantikan penggunaan barangan plastik seperti pinggan dan cawan ini kepada meterial yang lebih mesra dan selamat.


Perancis Haramkan Penggunaan Telefon Bimbit Untuk Remaja Bawah 15 Tahun Di Sekolah

Kecanggihan telefon pintar hari ini membuatkan setiap individu mempunyai keinginan untuk memilikinya termasuklah golongan remaja dan kanak-kanak. Obsesi ini menyebabkan kerajaan Perancis bimbang mengenai konsentrasi dan kebergantungan berlebihan pada gajet dalam kalangan pelajar.

Berikutan dengan situasi tersebut, kerajaan Perancis mengambil inisiatif dalam mengeluarkan larangan penggunaan telefon pintar di sekolah untuk pelajar berusia 15 tahun ke bawah.

Larangan ini berkuatkuasa serta merta sebaik sahaja sesi persekolahan bermula 5 Ogos nanti melibatkan penggunaan telefon bimbit, tablet dan jam tangan pintar sepanjang sesi persekolahan.

Larangan penggunaan telefon di sekolah seluruh Perancis kali ini dipanjangkan ke seluruh sesi persekolahan termasuk waktu rehat. Bagaimanapun, pelajar yang berusia 15 tahun ke atas mungkin akan dikenakan larangan yang sama bergantung kepada budi bicara pihak sekolah.


Perancis Tukar Pasar Borong Terbesar Di Dunia Kepada Rumah Mayat Mangsa COVID-19

Pasar borong terbesar di dunia telah dibuka menjadi tempat simpanan mayat mangsa yang meninggal dunia akibat COVID-19, sambil aktiviti seharian seperti menjual daging, ikan dan barangan keperluan masih berjalan seperti biasa.

Rungis International, yang bertapak di pinggir selatan Paris menyediakan sebuah dewan penyimpanan barangan sejuk dengan kelengkapan 1,000 peti mati kepada mangsa coronavirus.

“Tempat ini perlu kerana para pengusaha rumah mayat tidak dapat menampung jumlah kematian yang besar – maka lebih banyak ruang diperlukan,” kata sumber polis seperti dipetik oleh Daily Mirror.

“Keranda akan mula tiba di Rungis pada hari Jumaat dan pada hari Isnin keluarga atau teman-teman mangsa akan dibenarkan melawat bagi upacara penghormatan dengan syarat-syarat yang ketat.”

Apa yang menarik, pasaraya yang mempunyai lebih 15,000 pekerja dan berada di lokasi seluas 575 ekar masih menjalankan aktiviti harian seperti biasa.

Ketua Polis Paris, Didier Lallement dalam satu temuramah mengakui bahawa langkah ini perlu diambil selepas Paris menjadi bandar paling teruk terjejas akibat wabak ini. Ia juga mengambil kira bahawa krisis ini akan mengambil masa yang lama untuk dipulihkan.

Rumah mayat sementara ini terletak di pinggir pasar dan jauh dari beberapa tempat tumpuan pelanggan. Mayat akan disimpan di sini buat beberapa hari sebelum dipindahkan ke tanah perkuburan di sekitar Perancis atau di luar negeri.

Jumlah kematian akibat COVID-19 di Perancis terus melonjak kepada lebih 8,000 orang semalam, manakala lebih 70,000 orang telah dijangkiti dengan wabak yang berasal dari Wuhan, China.

Untuk bacaan lanjut mengenai COVID-19, klik pautan di bawah.

Doktor Di Perancis Rasis, Cadang Vaksin Diuji Kepada Penduduk Afrika

Doktor Yang Dilarang Sebar Kes COVID-19 Kini Terima Penghargaan Tertinggi Kerajaan China

Gelombang Baharu Kes COVID-19, Kerajaan India Buru Jemaah Tabligh


‘Perang’ Antara Rakyat Filipina Dan Nas Daily Buat Vlogger Dari Israel Ini Hilang Ratusan Ribu Pengikut

Nas Daily bukanlah asing dalam industri pencipta kandungan. Lelaki berasal dari Israel yang kini menetap di Singapura ini beberapa kali telah mencetuskan pelbagai kontroversi di internet.

Terdahulu The Vocket pernah melaporkan dakwaan bahawa beliau terlibat dalam isu diskriminasi pekerja. Tindakan beliau mencari pekerja bukan warganegara Singapura untuk menyertai syarikat beliau dikecam rakyat Singapura. Mereka juga berpendapat ia adalah kerana faktor gaji. Mereka menuduh Nas Daily mahukan warga Vietnam kerana ianya ibarat cheap labor untuk jawatan tersebut di Singapura.

Selain itu Nas juga pernah mengeluarkan satu video yang mendakwa bahawa rakyat Singapura adalah pemandu terbaik di dunia. Video tersebut dikecam oleh rakyat Malaysia disebabkan rata-rata rakyat Malaysia tahu bagaimana perangai  pemandu Singapura apabila memasuki Malaysia. Tidak lama selepas itu, Nas meminta maaf kepada rakyat Malaysia.

Terbaharu, Nas sekali lagi buat onar di negara orang apabila didakwa menipu. Dia sebelum ini telah mempromosikan satu kelas tatu yang bakal di ajar oleh seorang pembuat tatu yang paling dihormati di Filipina iaitu Whang-od Oggay. Bagaimanapun, cucu kepada Whang-od tampil menjelaskan bahawa kelas yang dikelolakan oleh vlogger Nas Daily adalah satu penipuan.

Gracia Palicas, juga seorang tatu artis yang juga cucu kepada Whang-od mengatakan dalam sebuah hantaran di Facebook bahawa neneknya tidak pernah bersetuju untuk mengajar kelas dalam talian yang dibuat oleh Nas Daily.

Setelah dakwaan ini tular, Nas telah bertindak membatalkan kursus yang berharga P750. Netizen juga telah bertindak menyelar tindakan Nas dan menuduh beliau cuba untuk mengambil kesempatan ke atas budaya Filipina.

Setelah dakwaan menipu dan mengambil kesempatan untuk menggunakan nama tatu artis terkenal, Whang-od. Nama Nas terus dikecam oleh orang ramai. Kali ini usahawan muda, Louise De Guzman Mabulo pula tampil berkongsi pengalamannya dengan Nas pada dua tahun yang lalui ketika vlogger itu datang ke Filipina untuk membuat liputan mengenai The Cacao Project yang dibangunkan oleh Louise.

Kejadian yang berlaku pada 2019 itu bermula apabila Nas dan pasukannya hadir ke Filipina dengan tujuan untuk membuat video The Cacao Project. Sepanjang bersama dengan Nas, Louise memberitahu bahawa dia terkejut dengan perangai sebenar vlogger tersebut.

Louise yang menulis di Facebook miliknya memberitahu orang ramai bahawa Nas telah bertindak mengejek dan meniru loghat bahasa tempatan. Dia juga didakwa telah mengkritik petani di Filipina sebagai miskin sepanjang beliau di sana.

Tidak cukup dengan itu, Louise juga mengatakan bahawa Nas seolah-olah cuba menipu pengikutnya. Ini selepas Louise mendengar Nas bercanda bahawa dia hanya perlu letakkan perkataan Filipina di videonya dan dia sudah pasti akan mendapat jutaan tontonan dan komen dari orang Filipina.

Di akhir kenyataannya, Louise mengajak pengikutnya untuk menentang cubaan Nas yang cuba mengeksploitasi budaya Filipina dengan mentaliti kolonial.

“Nas mengejar kandungan orang Filipina kerana tahu negara kita akan memberinya kemasyuran. Kita yang menentukan arus. Kita yang menentukan trend dan keperitan.

“Mari kita maju sendiri, Filipina mempunyai kemampuan untuk menjadikan negara kita hebat jika kita mengetepikan perbezaan kita, menolak eksploitasi seperti ini, dan bekerja demi kepentingan Filipina dan rakyat Filipina,” katanya di akhir catatan di Facebook.

Selepas isu melibatkan tatu artis terkenal, Whang-od Oggay dan selepas itu dengan Louise De Guzman Mabulo. Pengikut Nas Daily di Facebook di dakwa telah turun.

Kejadian ini bukan sahaja mempertaruhkan kredibilitinya tetapi juga laman Facebook mereka.

Sejak isu masalah kelas dalam talian Apo Whang-Od dengan Nas Academy pada hari Rabu yang lalu, CrowdTangle, sistem yang boleh diakses oleh pengguna menunjukkan penurunan yang besar dari segi pengikut di halaman Facebook Nas Daily.

Difahamkan bahawa sebanyak 285,500 pengikut telah hilang dari halaman Facebook Nas Daily. Dari 20.99 juta pengikut dari 3 Ogos 2021, ia menurun kepada 20.69 juta.

Walaupun ia dilihat tidak memberi kesan yang besar kerana dia mempunyai jutaan pengikut, namun kedua-dua isu ini seolah-olah telah merosakkan sedikit imej Nas di Filipina.

Dalam kenyataan beliau bagi isu pertama, Nas tampil menjelaskan bahawa dia tidak menipu dan persetujuan telah pun dicapai dengan Whang-od mengenai kelas tersebut. Nas juga mendakwa bahawa keuntungan yang diperoleh dari kelas tersebut akan diberikan kepada Whang-od, manakala dia dan pasukannya hanya akan membantu dari segi pemasaran dan barang kelengkapan.

Bagi isu kedua pula, Nas memberitahu bahawa yang sebenarnya menipu adalah Louise. Ketika dia sampai ke Filipina, Nas mendakwa bahawa projek yang digempar gempurkan oleh Louise itu sebenarnya tidak wujud. Tambah Nas lagi hasil siasatan beliau, tidak ada petani dan tidak ada kebun Cacao seperti yang didakwa oleh Louise.

Tetapi Nas tidak menjawab dakwaan Louise bahawa dia bertindak kurang ajar dengan mengejek loghat bahasa Filipina. Dia juga gagal menjawab dakwaan bahawa dia mengatakan petani di Filipina adalah orang miskin.

Nas Daily dikecam kerana isu diskriminasi pemilihan pekerja di Singapura. Klik pautan di bawah untuk membaca.

Nas Daily Dikecam Kerana Isu Diskriminasi Pemilihan Pekerja Di Singapura

Kegigihan Nas Daily Terbalas, Beliau Kini Boleh Masuk Malaysia Selepas Dapat Pasport Ini

Nas Daily ‘Mohon Maaf’, Adakah Ia Ikhlas?


adidas Hasilkan Semula Model Nite Jogger Dengan Rekaan Lebih Moden

adidas bermula ‘garang’ tahun 2019 apabila mereka bakal menghasilkan kembali model ikonik tahun 1970an, Nite Jogger.

Model Nite Jogger dengan rekaan yang yang lebih moden ini diperbuat daripada gabungan mesh, nylon ripstop serta suede supaya kasut ini ringan. Model ini turut hadir dengan panel 3M yang reflective; padan dengan namanya di mana ianya bakal memantulkan cahaya dan sesuai untuk sebarang aktiviti di malam hari.

Untuk keselesaan yang lebih, model ini hadir dengan tapak BOOST yang menjadi trademark adidas dalam menghasilkan kasut yang hebat. Model ini akan dilancarkan pada 12 Januari dan dijual dengan harga £119.00 (~RM630). Tiada berita lagi sama ada ianya akan masuk ke pasaran Malaysia.

Harapnya adidas Malaysia akan bawa masuk. Jika tidak anda boleh membelinya di butik online Hanon di sini.

#RealDeal. Nak dapatkan handphone power 8GB RAM + 128GB Storage? Jom tonton video ini.


Perang Dadah Mexico, Anak El Chapo Bunuh Dan Gantung Mayat Musuh Di Bawah Jambatan

Kartel dadah EL Chapo didakwa menyeksa, membunuh dan menggantung mayat musuh di bawah jambatan, lapor The Sun. Difahamkan tiga mayat separuh telanjang dengan kepala ditutup dibiarkan tergantung di bandar Fresnillo, Mexico, pada 19 Jun lalu.

Pihak berkuasa Mexico mendakwa Sinaloa Cartel bertanggungjawab dengan pembunuhan ini setelah rakaman video menunjukkan mereka menyoal siasat salah seorang ahli kumpulan pesaing, Jalisco New Generation Cartel (JNGC).

A human head inside a backpack along with a narcomessage were left at Plaza Río, #Tijuana's most prominent shopping mall, located in what is considered to be the most guarded and safest area of the city.#CJNG #SinaloaCartel #Mexico #Narcostate pic.twitter.com/TPYKxZ72yB

— David Wolf (@DavidWolf777) June 18, 2021

Mayat seorang lelaki ditemui diikat dibahagian kaki sementara dua lagi mayat diikat di bahagian leher dengan masing-masing digantung di bawah jambatan. Difahamkan, salah seorang mangsa yang dibunuh kejam oleh Sinaloa Cartel adalah kanak-kanak dibawah umur.

Pembunuhan kejam ini merupakan sebahagian daripada kempen berdarah oleh Sinoloa Cartel yang kini dipimpin oleh rakan kongsi dan anak-anak El Chapo untuk merebut kawasan perdagangan dadah utama di barat Nayarit.

the Sinaloa cartel captures, interrogates, then hangs memeber of CJNG from a bridge pic.twitter.com/Xk6r2NyYsu

Perang di antara kartel dadah bermula pada Oktober tahun lalu ketika ketua Sinaloa Cartel yang baru, Ismael “El Mayo” Zambada, mengancam untuk berperang dengan sesiapa sahaja demi untuk menjadikan wilayahnya sebagai pusat pemerintahan kartel dadah.

Kumpulan yang dulunya dipimpin oleh El Chapo ini mengugut untuk memenggal kepala pihak berkuasa dan sesiapa sahaja yang cuba menghalang mereka.

Intense gun battle between Sinaloa Cartel and CJNG with at least twelve dead in Mezquital, Durango pic.twitter.com/nx1zwBol3q

— All Source News (@All_Source_News) June 14, 2021

El Mayo mengambil alih kartel itu setelah El Chapo diekstradisi ke AS dan dipenjarakan tahun lalu. Perang dadah antara anak lelaki El Chapo dan JNGC telah menyaksikan hampir 250 orang dibunuh dalam masa sebulan.

Wilayah Baja California menyaksikan 2,938 kematian ganas tahun lalu di tengah perang dadah yang kejam. Menurut akhbar Mexico Zeta Tijuana, 246 pembunuhan mengejutkan direkodkan di Baja California pada 28 hari pertama Januari tahun ini. Sebahagian besar dipercayai dilakukan oleh ‘Los Chapitos’ Guzman – anak-anak El Chapo.

Anak perempuan El Chapo dan kartel dadah Mexico turun padang bantu penduduk terjejas akibat COVID-19. Klik pautan di bawah untuk membaca.

Anak Perempuan El Chapo Dan Kartel Dadah Mexico Turun Padang Bantu Penduduk Terjejas Akibat COVID-19

Majlis Perkahwinan Anak Perempuan El Chapo Dikawal Ketat, Dihadiri Oleh Tetamu Paling ‘Wanted’ Di Dunia

Lebih 150 Das Tembakan Dilepaskan, Pegawai Polis Yang Menahan Anak El Chapo Mati Dibunuh


Perang Dunia Belum Bermula Dengan Pembunuhan Duta Rusia Ke Turki

Pagi-pagi lagi kita dikejutkan dengan berita Duta Rusia ke Turki ditembak mati ketika berucap di Ankara oleh polis Turki bernama Mevlut Mert. Ramai yang membuat spekulasi bahawa Perang Dunia Ketiga akan bermula, ada yang sudah tak sabar membuat hashtag “Pray for Turkey” (padahal yang mati kena bunuh ialah orang Rusia).

Mereka risau Rusia akan menyerang Turki atas perkara tersebut. Yang pasti, perang tidak akan berlaku di antara Rusia dan Turki. Peristiwa penembakan pesawat tempur Rusia oleh Turki pada November 2015 tidak membawa kepada perang di antara dua negara tersebut, walaupun hubungan kedua-dua negara ketika itu lebih tegang berbanding hari ini.

Ramai melihat persamaan di antara kejadian hari ini dengan peristiwa pembunuhan Franz Ferdinand pada Jun 1914 yang membawa kepada Perang Dunia Pertama. Al-kisahnya, Franz Ferdinand iaitu putera mahkota Empayar Austria-Hungary telah dibunuh di Sarajevo, Bosnia oleh nasionalis Serbia.

Austria mengugut untuk menyerang Serbia. Rusia backup Serbia dan mengugut untuk menyerang Austria. Sekutu Austria iaitu Jerman pula backup Austria. Perancis nampak Jerman sudah masuk gelanggang, lalu ia pun mengisytiharkan perang ke atas Jerman juga. Maka berlakulah Perang Dunia Pertama (WW1).

Dalam menjadikan sejarah sebagai alat analogi, adalah penting untuk kita mengambil kira juga perkembangan dan perubahan semasa. Pada tahun 1914, kuasa-kuasa besar di Eropah sudah bersedia untuk berperang, yang tinggal cuma alasan untuk berperang sahaja.

Selain itu, kuasa-kuasa besar ketika itu boleh berperang sesuka hati kerana senjata yang dimiliki ialah senjata konvensional. Kewujudan senjata nuklear sejak 1945 membuat perang di antara kuasa besar hampir tidak mungkin berlaku.

Bukan kerana pemimpin sayangkan nyawa rakyatnya, cuma negara-negara pemilik senjata nuklear masing-masing mempunyai keupayaan serangan balas (second-strike capability) yang membuat perang nuklear sesuatu yang sia-sia.

Jadi opsyen yang lebih baik ialah berperang melalui proksi. Dalam kes hari ini, Rusia ialah pemilik senjata nuklear manakala Turki mendapat naungan payung nuklear (nuclear umbrella) dari NATO, dan sesungguhnya Turki dan Rusia telah pun ‘berperang’ melalui proksi-proksi mereka di Syria.

Ramai yang membuat kesimpulan akan jadinya perang kerana mereka menaruh persepsi silap (misperception) terhadap Rusia. Mereka anggap Rusia negara yang agresif tak tentu pasal. Sebenarnya, setiap tindakan Putin dibuat dengan perhitungan berhati-hati untuk mempertahankan kepentingan Rusia, bukan dengan emosi atau sekadar menunjuk kuasa.

Putin tidak akan mensia-siakan percaturan Rusia di Timur Tengah yang semakin hari semakin mendapat momentum. Jadi, walaupun Putin marah, dia tetap akan tenang dan berkata: “Perkara ini tiada kena mengena dengan pemimpin Turki, ia adalah perbuatan teroris yang cuba melaga-lagakan Rusia dan Turki.”

Erdogan pula akan berkata: “Perkara hari ini sungguh menyesalkan. Saya harap kerjasama Turki dan Rusia diketatkan lagi untuk kebaikan umat di Syria. Tangan-tangan jahat Gulen tidak akan sesekali menjatuhkan perjuangan kita. Allahu Akbar!”

Jadi, apa penjelasan lain untuk peristiwa ini? Antaranya ialah:

Mereka yang kena belasah dengan Rusia sungguh berdendam dengan Rusia. Jadi mereka membalas dendam dengan membunuh orang besar Rusia. Namun harus ingat pembunuh ialah seorang polis, agak sukar bagi ISIL/teroris untuk menyamar sebagai seorang polis kerana pergerakan duta melibatkan protokol keselamatan yang ketat.

Penjelasan yang berbunyi konspirasi. Ada logiknya kalau kita menganggap US berkepentingan untuk mensabotaj hubungan Turki dan Rusia. Tetapi harus ingat, tindakan CIA tertakluk kepada keputusan Majlis Keselamatan Negara (National Security Council) US. Obama sudah tiada ‘mood’ untuk merancang macam-macam. Sekarang dia nak merancang hidup selepas bersara saja. Presiden baru pula seorang yang pro-Rusia.

Penjelasan sebegini akan menyinggung penyokong Erdogan. Tidak dinafikan peristiwa hari ini akan membenarkan Erdogan untuk terus membanteras penyokong Gulen.

Penjelasan yang lebih logik bagi saya. Ramai di kalangan orang Turki sangat anti Assad dan sekali gus membenci Rusia yang menyokong Assad. Jadi ini merupakan tindakan ‘lone ranger’ yang bersimpati dengan Aleppo, tidak dirancang oleh siapa-siapa. Sama seperti kes wartawan Iraq membaling kasut kepada Bush.

Jadi, kesimpulannya, perang dunia belum bermula lagi. Harap anda dapat bersarapan dengan tenang.

Video di atas menunjukkan polis muda menembak duta Rusia dan melaungkan kata-kata ini:


Perang Menentang Pengganas Dalam ‘American Assassins’

American Assassins adalah karya adaptasi daripada novel tulisan Vince Flynn dengan nama yang sama. American Assassins Membariskan pelakon-pelakon ternama seperti Michael Keaton, Dylan O’ Brien dan Taylor kitsch. Jadi yang anda menarik tentang filem arahan Michael Cuesta ini?

American Assassins menceritakan hidup seorang pemuda, Mitch Rapp (Dylan O’ Brien) yang ingin menuntut bela kematian kekasihnya akibat satu serangan terrorist sewaktu percutian mereka di sebuah pantai. Tanpa beliau sedari, Mitch diperhatikan pihak CIA yang berminat untuk menrekrut beliau ke dalam satu pasukan khas dikenali sebagai Orion.

Mitch kemudiannya dilatih oleh Stan Hurley (Michael Keaton), seorang veteran perang yang hebat supaya beliau lebih bersedia untuk berkhidmat di dalam pasukan Orion. Tugasan penting mereka adalah untuk mendapatkan kembali nuclear warhead milik Russia yang dicuri oleh seorang agen yang telah berpaling tadah bernama ‘Ghost’.

Begitulah serba sedikit sinopsis filem American Assassins ini. Cliche? Jalan ceritanya sama sahaja dengan filem-filem conterterrorism lain yang dikeluarkan oleh Hollywood sebelum-sebelum ini. Bezanya, watak Mitch tidak mempunyai background seorang askar. Beliau hanyalah seorang pemuda biasa tetapi pihak CIA nampak potensi besar Mitch untuk menjadi seorang agen yang hebat.

Apa yang saya suka tentang filem-filem seperti ini adalah pemilihan lokasi pengambarannya. Mereka ke Istanbul, Tripoli, Romania, Roanoke and Rome untuk pengambaran filem ini. Adegan semasa di Tripoli dan Rome paling menarik perhatian kerana saya sangat suka dengan binaan kota-kota lama. Rasa seperti mahu buat lawatan untuk melawat tempat-tempat yang ada dalam filem ini.

Masih ingat filem Maze Runner? Ya, Tyler O’Brien nampak sudah dewasa dalam filem ini. Anda pasti terfikir bagaimana beliau hendak nampak remaja kembali selepas ini untuk watak Thomas. Michael Keaton seperti biasa tidak mengecewakan. Begitu juga dengan lakonan Ghost (Taylor Kitsch). Cuma watak Ghost mungkin agak terpencil dalam filem ini. Mereka tidak menggambarkan kehebatan watak Ghost yang sebenar sehinggakan pihak CIA rasa terancam dengan beliau.

Tiada sangat faktor ‘wow’ dalam filem ini. Segalanya dapat diduga kerana pengarah menggunakan skrip yang sama seperti filem-filem terrorism yang sedia ada di pasaran sebelum ini. Kali ini mereka mainkan pula sentimen anti-Iran yang tidak mahu berdamai dalam isu nuklear. Filem ini juga keluar beberapa hari selepas tarikh tragedi 9/11. Mungkin pihak produksi ingin menumpang tragedi 9/11 untuk menarik penonton ke pawagam? Filem ini juga serious dari mula hingga tamat. Tiada langsung adegan atau dialog lucu sepanjang filem ini.

Saya bersetuju dengan headline yang dibuat laman Vulture untuk filem ini; American Assassins sebenarnya hebat cuma ianya bukan filem yang kita perlukan ketika ini. Kami beri rating 6.7/10 untuk filem ini. Kalau anda peminat filem spy tegar, bolehlah ke pawagam untuk menonton filem ini.


Meriahnya ‘Perang’ Malam Raya Di Kampung Talang Kuala Kangsar

Nota Editor: Kisah ini telah dikongsikan oleh Li Ipoh sewaktu beliau berkunjung ke Kampung Talang di Kuala Kangsar -ada tahun lepas semata-mata untuk melihat pesta perang meriam di malam raya.

Kami kongsikan semula di Vocket dengan izin dari penulis.

Sudah lama aku dengar mengenainya malah ada yang meragui kebenarannya. Bagaikan mitos yang sudah bertukar ke lagenda semasa.

Kisah sebuah gugusan kampung di daerah Perak Tengah yang bertukar menjadi ‘medan perang’ menjelang Syawal. Yang istimewa ianya direstui segenap masyarakat disitu termasuk pihak berkuasa.

Bila kembali berkerja di Ipoh menghampiri penghujung Ramadhan aku jadi lebih berminat dengan keraian luar biasa ini. Dari internet dan YouTube aku dapati ini bukan omong kosong.

Maka di petang ambang lebaran 2014 setelah selesai segala persiapan raya aku mula merempit seorang diri ke Kuala Kangsar. Hanya untuk menyaksikan ‘perang’ setahun sekali ini.

Sampai di pekan Kuala selepas asar aku bertanya lokasi tepat kepada penduduk di sana. ‘Perang’ ini berlaku di tengah-tengah kawasan bendang di KampungTalang. Kalau ada yang pernah menonton adegan kali pertama Pak Abu dan Pak Jabit menjadi zombie dan muncul di tengah sawah dalam filem Zombie Kampung Pisang.

Disitulah tempatnya, hanya perlu membelok ke kanan dan melalui masjid selepas melintasi jejantas pertama setelah keluar dari lebuhraya menghala ke pekan Kuala.

Setiba di lokasi aku lihat telah tersiap gagah berpuluh-puluh meriam paip besi di beberapa tempat mewakili kampung-kampung kecil di situ. Di satu-satu tempat ada lebih kurang sepuluh buah meriam berukur lilit 2 peluk orang dewasa dan sepanjang 10 kaki dihalakan antara satu sama lain.

Aku sempat bertanya kepada seorang budak lelaki kerana aku sangkakan tahun itu tiada ‘perang’ kerana masih dalam tempoh berkabung kerana kemangkatan Almarhum Sultan Perak.

‘Ishhh meroyam mesti ader chor. Takde meroyam idak meriah, idak jadi rayer‘, jawab budak itu.

Aku hanya diam sambil nyerongin sahaja membalas bak kata orang Perak.

Bila dimaklumkan yang ‘perang’ hanya akan bermula tepat tengah malam raya nanti aku bergerak ke Masjid Ubudiah setelah selesai mengambil gambar.

Sesudah berbuka puasa dan menyertai bacaan takbir raya aku berehat sebentar. Pukul 11:00 malam bila kembali ke lokasi aku dapati kawasan itu telah dipenuhi ribuan pengunjung.

Bukan sahaja penduduk tempatan malah pengunjung luar tanpa mengira bangsa turut mengambil kesempatan menyaksikan pesta unik ini. Di sepanjang jalan hingga ke atas ban ramai peniaga membuka tapak perniagaan masing-masing.

Bila melihat kenderaan pick up menjual laksa aku tiba-tiba merasa lapar. Sambil menghirup kuah laksa aku mencuri dengar perbualan pakcik-pakcik di meja sebelahku.

Kata mereka dulu asalnya pesta meriam ini menggunakan meriam buluh biasa tapi untuk lebih selamat kemudian ditukar kepada paip besi dan memang tidak pernah berlaku sebarang kemalangan selama ia diadakan.

Memang sudah menjadi warisan berzaman kampung ini malah ibu-ibu yang baru bersalin dan beranak kecil juga akan rela meninggalkan kampung ini sebentar di malam raya kerana sudah terbiasa.

Gempita sudah kedengaran. ‘Perang’ sudah bermula. Selesai membayar harga laksa aku terus bergegas ke kumpulan meriam terdekat.

Sekumpulan pemuda dan budak lelaki kampung itu sudah bersedia dengan tugas masing-masing. Ada yang duduk di atas setiap meriam. Ada yang menjaga dan mengisi belerang kedalam setiap meriam. Dan seorang pemuda bagaikan general berjalan dan melihat satu persatu keadaan meriam supaya ledakan berlaku lancar.

Aku mula mengambil tempat untuk merakam video. Betul-betul beberapa meter dibelakang salah satu meriam. Cadang aku selepas itu aku akan merakam video ditengah-tengah antara dua meriam supaya lebih terasa kesannya.

Masing-masing sudah bersedia. Hadirin turut senyap menanti. General sudah mengangkat tangan, serentak yang diatas meriam juga mengangkat sumbu api.

Haaaaaaa!!!!!! Isyarat arahan dari general supaya meriam dibakar.

Boommm!!!! Serentak sumbu dihalakan ke hujung tengah meriam, meledakkan isi belerang, mencabut penutup dihujungnya dan menghasilkan bunyi dan percikan yang sangat kuat.

Gema dan gegaran dari letupan meriam itu membuatkan telinga aku pekak sebentar dan hampir sahaja kamera terlucut dari peganganku. Ternyata apa yang aku lihat di Youtube hanya 60% gambaran sebenar. Kerana apa yang ada di depan mata aku hari itu lebih hebat.

Selesai ledakan itu belerang kembali diisi di penutup dan diletakkan kembali dihujung meriam. Lubang tempat nyalaan meriam ditutup supaya isi belerang sebati sebelum dibuka kembali setelah menerima arahan general.

Dan proses sama berulang. Hanya jenis ledakan berbeza-beza. Ada ledakan berturut antara meriam, berdua-dua , semua meriam diledak serentak malah bersekali dengan semua meriam yang ada di kumpulan lain.Betul-betul membangkitkan suasana bagai berada di medan perang sebenar.

Setelah puas menyaksikan ledakan dan berdepan kemungkinan hilang pendengaran selepas sejam disitu aku mula beredar pulang. Setahu aku ‘perang’ ini hanya akan berakhir sebelum solat sunat Aidilfitri pagi nanti.

Ada juga sumber mengatakan ‘perang’ ini berlarutan sehingga tengah hari hari raya pertama. Melalui jalan atas ban aku melihat ramai pengunjung duduk di tepi bendang menyaksikan ledakan dari jauh.

Nampak sayup di saujana mata kawasan sawah padi itu percikan merah dari hujung meriam berserta bunyi gempita bagai di Perang Teluk lagaknya.

Menghidupkan motorsikal aku pulang ke Ipoh sambil tersenyum riang. Impian aku untuk melihat ‘medan perang’ lagenda ini untuk membuktikan kebenarannya akhirnya hadir juga.

Biarpun ada terbaca komen di internet ini semua pembaziran tapi bagi aku ini tarikan bangsa yang wajar dipertahankan. Dan pastinya aku akan kembali menjelang raya mendatang.

BACA: Isteri Tak Mahu Beraya Lama Di Rumah Mertua, Pandangan Ini Bakal Buat Suami Panas Punggung

BACA juga: Rancang Bawa Isteri Baru Anda Balik Beraya? Baca 11 Tips Ini

LIKE dan FOLLOW Vocket di Facebook serta Instagram


Perang Rusia Dan Ukraine, Apa Sebenarnya Yang Dimahukan Vladimir Putin?

Presiden Vladimir Putin secara rasminya mengumumkan telah mengarahkan tenteranya untuk menyerang Ukraine. Apa yang disangkakan hanyalah ugutan dari Rusia akhirnya benar-benar terjadi kepada negara yang mempunyai 43 juta orang.

Serangan Rusia dimulakan dengan letupan di beberapa bandar di Ukraine, termasuk bandar Kyiy, Odessa, Kharkiv dan Mariupol. Sehingga laporan ini ditulis, konflik di antara Rusia – Ukraine masih lagi berlangsung dengan kematian lebih parah direkodkan di bahagian Ukraine.

Secara ringkas, Ukraine dan Rusia seperti adik beradik pada masa lalu. Kedua negara ini bersatu dalam satu kumpulan Soviet Union, sebuah kesatuan komunis terkuat pada masa tersebut. Namun pakatan ini dibubarkan pada tahun 1991 dan Ukraine diberikan kemerdekaan oleh Presiden Rusia Boris Yeltsin pada masa itu.

JUST IN: Another Attack On Kyiv, Ukraine

Putin Russia NATO Biden Trump Canada China Japan pic.twitter.com/NhNq3zFhMy

— World War TV (@WorldWarTV) February 25, 2022

Selepas merdeka, perselisihan faham di antara dua negara ini sering terjadi. Walaupun pelbagai cara untuk menyelesaikan isu ini, termasuk menandatangi perjanjian persahabatan, namun konflik tetap memanas di antara dua negara.

Isu perselisihan faham ini berlarutan dengan Rusia dikatakan cuba untuk menguasai negara-negara bekas Soviet Union, termasuk Ukraine. Rusia juga dikatakan suka campur tangan dalam urusan hal ehwal politik di Ukraine.

Tetapi serangan pada tahun ini, ia lebih kepada ketidakpuasan hati Rusia atau Presiden Rusia Vladimir Putin yang tidak bersetuju dengan niat Ukraine mahu menyertai pakatan NATO.

"Arrest Putin not me", yells a protestor in Russia. #Ukraine pic.twitter.com/TzZHmx4y16

— Rasis Bhandari (@rasisbhandari) February 25, 2022

Rusia sebelum ini dengan keras meminta NATO menghentikan semua aktiviti ketenteraan di Eropah Timur dan Ukraine. Rusia turut meminta perikatan itu untuk tidak menerima Ukraine atau negara bekas Soviet yang lain sebagai ahli.

Putin juga dikatakan ‘tidak berniat’ untuk menyerang jirannya, namun isu ini mula timbul apabila ‘galak’ dimainkan oleh Amerika Syarikat dan NATO.

Namun bagi para pemerhati, mereka melihat apa yang dilakukan Putin sebenarnya bertujuan untuk memaksa perubahan penuh di Ukraine. Rusia, mahu kepimpinan Ukraine ditukar kepada pro-Rusia.

US President Joe Biden condemns Russia's invasion of Ukraine and announces sanctions https://t.co/BnfQ90yFem pic.twitter.com/Ng8tLGV1i6

— BBC News (World) (@BBCWorld) February 24, 2022

Dipetik daripada CNN International, dalam esei panjang yang diterbitkan oleh Putin pada 2021, beliau secara ringkas memanggil Rusia dan Ukraine ‘seorang’. Putin juga pernah berkata bahawa Ukraine adalah sebahagian daripada Rusia yang telah dicuri apabila Soviet Union runtuh pada tahun 1991.

Kini, serangan yang berlangsungn sejak semalam telah mengakibatkan 137 orang terbunuh dan 316 orang cedera selepas hari pertama pertempuran, lapor Presiden Volodymyr Zelensky.

Amerika Syarikat pula telah bertindak mengenakan sekatan ke atas kumpulan elit dan bank Rusia, namun menegaskan bahawa tentera AS tidak akan menuju ke Eropah timur untuk berperang di Ukraine, sebaliknya akan mempertahankan ‘setiap inci’ wilayah NATO.

Vladimir Putin isytihar perang ke atas Ukraine, 6 bandar dilaporkan telah diserang. Rujuk pautan di bawah untuk membaca.

Vladimir Putin Isytihar Perang Ke Atas Ukraine, 6 Bandar Dilaporkan Telah Diserang

Rusia Didakwa Bakal Serang Ukraine Esok, Kerajaan Minta Warga Malaysia Lapor Ke Kedutaan

‘Tenang semua’ – Rusia Panggil Tentera Balik, Tak Jadi Serang Ukraine